title: Deċiżjoni tal-Kummissjoni (UE) 2016/1849 tal-4 ta' Lulju 2016 dwar il-miżura SA.41613 — 2015/C (ex SA.33584 — 2013/C (ex 2011/NN)) implimentata min-Netherlands fir-rigward tal-klabb tal-futbol professjonali PSV f'Eindhoven (notifikata bid-dokument C(2016) 4093) (Test b'rilevanza għaż-ŻEE )

text:
               19.10.2016

               MT

               Il-Ġurnal Uffiċjali tal-Unjoni Ewropea

               L 282/75

         DEĊIŻJONI TAL-KUMMISSJONI (UE) 2016/1849
   tal-4 ta' Lulju 2016
   dwar il-miżura SA.41613 — 2015/C (ex SA.33584 — 2013/C (ex 2011/NN)) implimentata min-Netherlands fir-rigward tal-klabb tal-futbol professjonali PSV f'Eindhoven

         (notifikata bid-dokument C(2016) 4093)

   (Il-verżjoni Netherlandiża biss hija awtentika)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 108(2) tiegħu,
   Wara li kkunsidrat il-Ftehim dwar iż-Żona Ekonomika Ewropea, u b'mod partikolari l-Artikolu 62(1)(a) tiegħu,
   Wara li talbet lill-partijiet interessati jissottomettu l-kummenti tagħhom skont l-Artikolu 108(2) tat-Trattat (1) u wara li kkunsidrat il-kummenti tagħhom,
   Billi:
   1.   PROĊEDURA

               (1)

               F'Mejju 2011, il-Kummissjoni, minn rapporti għall-istampa u permezz ta' sottomissjonijiet miċ-ċittadini saret taf li l-muniċipalità ta' Eindhoven kienet qed tippjana biex tappoġġja l-klabb tal-futbol professjonali Philips Sport Vereniging (minn hawn 'il quddiem jissejjaħ: “PSV”) permezz ta' tranżazzjoni finanzjarja. Fl-2010 u fl-2011 il-Kummissjoni rċeviet ukoll ilmenti dwar miżuri favur klabbs oħra tal-futbol professjonali fin-Netherlands, jiġifieri l-MVV f'Maastricht, il-Willem II f'Tilburg, l-FC Den Bosch ġo 's-Hertogenbosch u l-NEC f'Nijmegen. Fis-26 u t-28 ta' Lulju 2011, in-Netherlands ipprovdiet lill-Kummissjoni informazzjoni dwar il-miżura dwar il-PSV.

               (2)

               B'ittra tas-6 ta' Marzu 2013, il-Kummissjoni infurmat lin-Netherlands li kienet iddeċidiet li tibda l-proċedura stabbilita fl-Artikolu 108(2) tat-Trattat fir-rigward tal-miżuri favur Willem II, NEC, MVV, PSV u FC Den Bosch.

               (3)

               Id-deċiżjoni tal-Kummissjoni li tibda l-proċedura (minn hawn 'il quddiem: “Id-deċiżjoni tal-ftuħ”) ġiet ippubblikat f'Il-Ġurnal Uffiċjali tal-Unjoni Ewropea
                   (2). Il-Kummissjoni stiednet lill-partijiet interessati biex jissottomettu l-kummenti tagħhom dwar il-miżuri inkwistjoni.

               (4)

               Dwar il-miżura favur il-PSV, in-Netherlands issottomettiet osservazzjonijiet b'ittra tas-6 ta' Ġunju, it-12 Novembru 2013, it-12 u l-14 ta' Jannar u t-22 ta' April 2016.

               (5)

               Il-Kummissjoni rċeviet osservazzjonijiet mill-partijiet interessati li ġejjin: mill-muniċipalità ta' Eindhoven (minn hawn 'il quddiem: “il-muniċipalità”) fit-23 ta' Mejju 2013, fil-11 ta' Settembru 2013 u fis-26 ta' Settembru 2013, u mill-PSV fl-24 ta' Mejju 2013. Il-Kummissjoni bagħtithom lin-Netherlands, li ngħatat l-opportunità li tirreaġixxi. In-Netherlands ipprovdiet kummenti b'ittra tat-12 ta' Novembru 2013.

               (6)

               Il-laqgħat man-Netherlands saru fid-9 ta' Lulju 2013, fil-25 ta' Frar 2015 u fit-13 ta' Ottubru 2015.

               (7)

               Fis-17 ta' Lulju 2013, il-muniċipalità appellat kontra d-deċiżjoni tal-ftuħ tas-6 ta' Marzu 2013 fil-Qorti Ġenerali (3).

               (8)

               Wara d-deċiżjoni tal-ftuħ, u fi qbil man-Netherlands, l-investigazzjonijiet għall-klabbs differenti twettqu b'mod separat. L-investigazzjoni li tikkonċerna l-PSV ġiet irreġistrata taħt in-numru tal-każ SA.41613.

         2.   DESKRIZZJONI DETTALJATA TAL-MIŻURA

   2.1.   Il-miżura

               (9)

               Il-federazzjoni tal-futbol nazzjonali Koninklijke Nederlandse Voetbal Bond (minn hawn 'il quddiem: il-“KNVB”) hija l-organizzazzjoni umbrella għall-kompetizzjoni tal-futbol professjonali u amatorjali. Il-futbol professjonali fin-Netherlands huwa organizzat f'sistema ta' żewġ saffi. Fl-istaġun 2014/2015, din kienet tinvolvi 38 klabb, li minnhom 18 lagħbu fl-ogħla lig (l-eredivisie) u 20 fil-lig inferjuri (l-eerste divisie).

               (10)

               Il-PSV twaqqaf fl-1913 u jilgħab il-partiti home tiegħu f'Eindhoven. Fl-1999, l-attivitajiet kummerċjali tal-PSV inġabru f'kumpanija b'responsabbiltà limitata [naamloze vennootschap]. L-ishma kollha minbarra wieħed huma proprjetà tal-Fondazzjoni PSV Football. Is-sehem l-ieħor huwa proprjetà tal-Eindhoven Football Club PSV. Il-PSV jilgħab fl-ogħla lig u ilu jikkompeti b'mod konsistenti għall-aqwa pożizzjonijiet fil-lig. Dan spiċċa l-ewwel fl-ogħla lig fl-2014/2015 u fl-2015/2016. Il-PSV jipparteċipa f'kampjonati Ewropej regolarment, u rebaħ kemm it-tazza Ewropea (1987/1988) u kif ukoll it-tazza UEFA (1977/1978).

               (11)

               Il-PSV għandu l-istejdjum tiegħu, l-istejdjum Philips (minn hawn 'il quddiem: “l-istejdjum”). Sal-2011, kien ukoll is-sid tal-art ta' taħt l-istejdjum u l-blokk tat-taħriġ De Herdgang. Fl-2011, il-PSV kien qed jiffaċċja problemi ta' likwidità serji, li minħabba fihom avviċina l-muniċipalità, lil Philips u lil diversi kumpaniji oħra f'Eindhoven, kif ukoll lil ċerti banek. Xi wħud minn dawn il-kumpaniji fil-fatt qablu li jagħtuh self ġdid jew li jemendaw dak eżistenti sabiex jgħinu lill-PSV jgħaddi mill-perjodu diffiċli.

               (12)

               F'dak iż-żmien, il-muniċipalità u l-PSV innegozjaw tranżazzjoni ta' bejgħ u lokazzjoni lura. Huma qablu li l-muniċipalità tixtri l-art ta' taħt l-istejdjum u l-blokk tat-taħriġ għal EUR 48 385 000. L-art tal-istejdjum ġiet ivvalutata għal EUR 41 160 000. Sabiex tiffinanzja dan ix-xiri, il-muniċipalità kkuntrattat self fuq terminu twil ta' ammont simili b'rata tal-imgħax fissa minn bank. L-art ta' taħt l-istejdjum imbagħad saret disponibbli għall-PSV permezz ta' lokazzjoni fit-tul (erfpacht) ta' 40 sena, li tista' tiġi estiża jekk il-PSV jitlob dan. Il-ħlas tal-lokazzjoni annwali huwa ta' EUR 2 463 030. Dan il-ħlas tal-lokazzjoni annwali jinkludi l-ħlas tal-lokazzjoni għall-art tal-istejdjum (EUR 1 863 743), l-art taħt il-kumpless tat-taħriġ (EUR 327 151) u żona ta' parkeġġ (EUR 272 135). Il-kuntratt kien fih klawżola li tgħid li l-ħlas tal-lokazzjoni se jiġi rivedut wara 20 sena.

               (13)

               In-Netherlands ma nnotifikatx lill-Kummissjoni, skont l-Artikolu 108(3) tat-Trattat, bl-intenzjoni tagħha li tidħol f'din il-kostruzzjoni ta' bejgħ u lokazzjoni lura.

         2.2.   Raġunijiet biex jingħata bidu għall-proċedura

               (14)

               Fid-deċiżjoni tal-ftuħ, il-Kummissjoni ħadet il-pożizzjoni li l-miżuri ta' għajnuna għall-klabbs tal-futbol professjonali aktarx li jfixklu l-kompetizzjoni u jaffettwaw il-kummerċ bejn l-Istati Membri fis-sens tal-Artikolu 107(1) tat-Trattat. Il-Kummissjoni ddubitat ukoll l-adegwatezza tad-determinazzjoni tal-prezz tal-bejgħ għall-art taħt l-istejdjum u l-ħlas tal-lokazzjoni tal-art. Hija waslet għall-konklużjoni preliminari li l-muniċipalità kienet ipprovdiet vantaġġ selettiv lill-PSV bl-użu ta' riżorsi tal-Istat u għalhekk kienet ipprovdiet l-għajnuna lill-klabb tal-futbol.

               (15)

               B'mod partikolari, fir-rigward tad-dipendenza tan-Netherlands fuq il-Komunikazzjoni tal-Kummissjoni rigward elementi ta' għajnuna fil-bejgħ ta' artijiet mill-awtoritajiet pubbliċi (4) (minn hawn 'il quddiem: “il-Komunikazzjoni tal-bejgħ ta' artijiet”), il-Kummissjoni tenniet li l-gwida pprovduta minn dik il-Komunikazzjoni, kif iddikjarat fil-introduzzjoni tagħha, “tikkonċerna l-bejgħ ta' artijiet u bini pubbliku biss. Din ma tikkonċernax l-akkwist pubbliku ta' artijiet u bini jew il-kiri jew il-lokazzjoni ta' artijiet u bini minn awtoritajiet pubbliċi. Tranżazzjonijiet bħal dawn jistgħu jinkludu elementi ta' għajnuna mill-Istat.”

               (16)

               Fir-rigward tal-għarfien espert estern li ddependiet fuqha l-muniċipalità, il-Kummissjoni esprimiet dubji dwar il-validità tal-użu tal-prezz tal-art mill-esperti tal-valutazzjoni għal użu mħallat minflok tal-prezz tal-art għal stejdjum għall-kalkoli tagħhom. Il-Kummissjoni qajmet dubji wkoll dwar jekk il-marġni tal-profitt u tar-riskju użati għall-kalkolu tal-valur tal-art għall-iżvilupp futur wara li tkun intemmet il-lokazzjoni fit-tul kinux realistiċi.

               (17)

               Il-Kummissjoni f'dak l-istadju ma kinitx konvinta li l-muniċipalità kellha xi intenzjoni li tiżgura li t-tranżazzjoni kienet konformi mal-prinċipju tal-investitur f'ekonomija tas-suq (minn hawn 'il quddiem: l-“MEIP”). Pjuttost, hija kienet ippruvat tevita li tagħmel telf; fi kliem ieħor, ġew introdotti salvagwardji li jagħmlu t-tranżazzjonijiet newtrali għall-baġit tagħha. Dan ma kienx ikun aċċettabbli għal investitur tipiku f'ekonomija tas-suq, anke jekk kellha tibbaża ruħha fuq għarfien espert minn barra għall-valutazzjoni tar-raġunijiet u d-determinazzjoni tal-ħlas tal-lokazzjoni.

         3.   KUMMENTI MIN-NETHERLANDS

               (18)

               In-Netherlands tqis li t-tranżazzjoni ma tikkostitwix għajnuna mill-Istat għar-raġunijiet li ġejjin: (a) il-valur tal-art u l-ħlas tal-lokazzjoni annwali ġew stabbiliti minn esperti esterni f'konformità mal-Komunikazzjoni tal-bejgħ ta' artijiet. Din il-Komunikazzjoni tipprovdi l-qafas relevanti għall-ivvalutar tal-kwalità tal-għajnuna mill-Istat tat-tranżazzjoni; (b) il-PSV se jħallas kera lill-muniċipalità taħt il-lokazzjoni fit-tul, li hija ogħla mill-ammont ta' pagamenti parzjali li l-muniċipalità tħallas lill-bank, li jiżgura li l-operazzjoni ma tkunx biss finanzjarjament newtrali għall-muniċipalità; (c) il-PSV se jipprovdi garanzija għal dawk il-pagamenti koperti mill-bejgħ ta' biljetti staġjonali; (d) jekk il-PSV jfalli, l-art u l-istejdjum se jaqgħu taħt il-muniċipalità; (e) l-ammont tal-ħlas tal-lokazzjoni se jiġi rieżaminat wara 20 sena fuq il-bażi ta' rapport ġdid ta' valutazzjoni.

               (19)

               Fil-fehma tan-Netherlands, bl-akkwist tal-art tas-sit tal-istejdjum il-muniċipalità aġixxiet taħt il-kundizzjonijiet tas-suq, f'konformità mal-prinċipju tal-investitur f'ekonomija tas-suq u l-prinċipju tal-kreditur f'ekonomija tas-suq. Hija talbet valutazzjoni indipendenti tal-art biex jiġi ddeterminat il-prezz tat-tranżazzjoni abbażi tal-valur tas-suq tal-art.

               (20)

               Fir-rigward tal-valutazzjoni tal-art bħala art għal użu mħallat, in-Netherlands tinnota li kwalunkwe evalwazzjoni fil-kuntest tal-paragun bejn il-kondotta tal-investituri pubbliċi u privati trid issir b'referenza għall-attitudni li kien ikollu investitur privat fil-ħin tat-tranżazzjoni inkwistjoni, fid-dawl tal-informazzjoni disponibbli u tal-iżviluppi prevedibbli f'dak il-mument. Għalhekk l-espert ingħata l-mandat biex jiddetermina l-valur li l-proprjetà għandha fl-istat attwali tagħha, fil-każ ta' bejgħ lil dik li suppost kienet l-aħjar offerta, wara offerta ppreparata tajjeb ġejja mis-suq, filwaqt li jitqies il-potenzjal tal-iżvilupp tal-art.

               (21)

               Għaldaqstant, in-Netherlands tirreferi għar-rapport ta' valutazzjoni indipendenti li jinnota li l-evalwazzjoni għandha tqis żviluppi possibbli realistiċi u prevedibbli fil-futur li jaffettwaw l-art. Ir-rapport jikkunsidra l-iżvilupp possibbli tas-sit tal-istejdjum u josserva li, fil-każ li l-istejdjum jisparixxi, l-użu l-aktar probabbli jkun dak ta' żona ta' użu mħallat b'bini ta' uffiċċji u appartamenti. Ikun xieraq li l-valutazzjoni tiġi bbażata fuq dan il-prospett, anki jekk dan l-iżvilupp idum ma jseħħ għexieren ta' snin. In-Netherlands u r-rapport ta' valutazzjoni jissottolinjaw li din is-suppożizzjoni hija realistika, b'mod partikolari peress li l-art tinsab fiċ-ċentru tal-belt. Għall-irqajja' ta' art li jinsabu fiċ-ċentru, il-potenzjal għal żvilupp ta' valur progressiv huwa ferm ogħla milli għal dawk li jinsabu fil-periferija. F'dan il-każ, il-muniċipalità hija barra minn hekk fil-pożizzjoni komda li tiddeċiedi hija stess dwar l-ippjanar urban u b'hekk anke dwar l-użu potenzjali fil-futur tal-istejdjum.

               (22)

               Skont in-Netherlands, l-użu preżunt tal-art prospettiv/ta' uffiċċji/appartamenti mħallat possibbli jimxi fuq il-loġika tal-iżvilupp urban fil-passat riċenti taż-żona li fiha jinsab l-istejdjum u bil-prospetti ulterjuri tiegħu. L-inħawi tal-madwar diretti tal-art evolvew minn żona fil-biċċa l-kbira industrijali għal żona residenzjali u tal-uffiċċji mħallta fiċ-ċentru tal-belt. Il-muniċipalità għandha interess proprju fiż-żona tal-istejdjum peress li l-akkwist ta' art strateġika huwa parti mill-istrateġija tal-żvilupp urban tagħha kif stipulat fl-“Interimstructuurvisie 2009” tagħha. Dan id-dokument jistabbilixxi l-pjan għal żvilupp mill-ġdid ta' żoni industrijali abbandunati f'żoni urbani ċentrali b'taħlita ta' residenzi, attivitajiet kreattivi, ħwienet u uffiċċji. Parti ddikjarata ta' din l-istrateġija hija l-iżgurar kmieni ta' art strateġika bħala parti minn strateġija ta' investiment fit-tul għat-twettiq tal-pjanijiet. Skont din il-loġika, u peress li ma tistax twettaq l-pjanijiet uniċi kollha taż-żona fl-istess ħin, il-muniċipalità trid ukoll tikkombina l-akkwist tal-art (biex tiżguraha) b'lokazzjonijiet fit-tul. Il-ftehim tal-istejdjum jimxi fuq dik il-loġika tal-ippjanar. Il-muniċipalità, wara li ħadet is-sjieda, sabet li din offritilha opportunità tajba li kienet isservi l-interessi tagħha. Fl-istess ħin dan ikun jiżgura influss affidabbli ta' dħul mal-akkwist ta' artijiet għad-durata tal-lokazzjoni fit-tul.

               (23)

               Għalhekk ir-rapport ta' valutazzjoni, b'referenza għal standard ġeneralment aċċettat, iqis li l-valur tal-art għandu jkun stmat fuq il-bażi tal-ogħla u l-aħjar użu taż-żona, li l-prezz għandu jkun ibbażat fuq l-art għall-użu mħallat. Ir-rapport ta' valutazzjoni jinkludi wkoll l-ispejjeż mistennija tat-twaqqigħ tal-bini eżistenti u l-iżvilupp taż-żona u l-prezz mistenni tal-bini ta' appartamenti u uffiċċji. Il-valutazzjoni tqabbel il-valur possibbli ta' uffiċċji u appartamenti b'referenza għall-iżviluppi riċenti fil-viċinat. Bħala riżerva tar-riskju addizzjonali, l-istimatur jassumi indiċi tal-spazju tal-art ta' 80 % biss meta mqabbla ma' proġetti simili.

               (24)

               Għad-determinazzjoni tal-ammont annwali tal-ħlas tal-lokazzjoni, ir-rapport ta' valutazzjoni tal-art jieħu bħala bażi l-valur preżunt tal-art ta' taħt l-istejdjum u l-kumpless tat-taħriġ (ivvalutati flimkien għal EUR 48 385 000) flimkien ma' parkeġġ li kien diġà proprjetà tal-muniċipalità (b'valur ta' EUR 6 010 000). Huwa juża bħala referenza l-imgħax tal-bonds fuq terminu twil tal-gvern Netherlandiż fl-2011 ta' 3,54 %. Ma' dan iżid primjum ta' 1,5 % sabiex ikopri r-riskju ta' tnaqqis tal-valur tal-art u/jew inadempjenza. Il-ħlas tal-lokazzjoni għalhekk jiġi ddeterminat biex jiġi pprovdut redditu ta' 5,04 % lill-muniċipalità.

               (25)

               Il-valutazzjoni mill-espert estern tassumi żieda fil-valur tal-art matul 40 sena f'konformità mal-inflazzjoni medja annwali mistennija ta' 1,7 %. Abbażi ta' dan, il-valutazzjoni tqis xieraq li l-PSV iħallas lokazzjoni annwali ta' EUR 2 463 030. In-Netherlands issostni li dan l-ammont huwa konformi mal-kera mħallsa xi mkien ieħor fil-pajjiż minn klabbs tal-futbol professjonali għall-kiri tal-istejdjum u li għalhekk kienet konformi mal-kundizzjonijiet tas-suq. Fir-rigward taż-żieda tal-valur tal-art preżunt ta' 1,7 %, l-istudju jippermetti li wara 20 sena jitnaqqas il-valur akkumulat tal-art ta' 22,5 % bħala marġni ta' sigurtà u jiddetermina l-istima tal-ħlas tal-lokazzjoni annwali mis-sena 21 fuq dik il-bażi aktar baxxa. Minħabba l-marġni ta' sigurtà ta' 22,5 %, ir-rata ta' apprezzament attwali użata fil-valwazzjoni tammonta għal 1,01 % għall-40 sena kollha kemm huma (0,4 % għall-ewwel 20 sena).

               (26)

               Ir-rapport jirrikonoxxi li lokazzjoni fuq terminu twil ta' aktar minn 15-il sena tista' tinkludi ċerti riskji. Mill-perspettiva ta' investitur tas-suq, il-perjodu twil li matulu huwa ma jkunx għadu jista' jirrealizza l-valur ta' proprjetà li tkun tinsab f'żona ta' użu mħallat huwa, madankollu, kkumpensat bir-rata tal-ħlas tal-lokazzjoni li hija diġà bbażata fuq il-valur preżunt ta' roqgħa għal użu mħallat. Se ssir reviżjoni sħiħa wara 20 sena, fuq il-bażi ta' rapport ġdid ta' valutazzjoni. Din ir-reviżjoni se tkopri l-valur tal-art u r-redditu xieraq fuq dak il-valur. Din il-lokazzjoni tipprovdi introjtu matul it-terminu tal-lokazzjoni, bil-possibbiltà sussegwenti tar-realizzazzjoni tal-potenzjal tal-art.

               (27)

               Ir-riskji għall-muniċipalità jkunu limitati wkoll b'aktar fatturi. Fir-rigward tar-riskju taż-żonar, is-suppożizzjoni tar-rapport ta' valutazzjoni dwar iż-żonar hija bbażata fuq il-fatt li ż-żoni madwar l-istejdjum diġà sarilhom riżonar minn użu industrijali għal użu mħallat. F'każ minnhom, ir-riżonar inkiseb mill-investitur fi żmien tmien ġimgħat. Għalhekk l-esperti tal-valutazzjoni ħadu din is-suppożizzjoni bħala waħda realistika. Din ma kinitx inkluża fis-setgħa tal-muniċipalità li tinfluwenza l-proċess tal-ippjanar, iżda ħarset lejn l-iżvilupp fiż-żoni tal-madwar u l-prattika amministrattiva tal-għoti tal-permessi u l-klassifikazzjonijiet mill-ġdid lill-iżviluppaturi privati. Il-liġijiet tal-ippjanar jippermettu deżinjazzjoni mill-ġdid flessibbli. Sabiex jitnaqqsu aktar ir-riskji fil-kalkolu, ir-rapport ta' valutazzjoni assuma densità tal-kostruzzjoni aktar baxxa milli f'irqajja' ġirien.

               (28)

               Anki jekk iż-żonar għall-istejdjum jinżamm fl-istat attwali tiegħu, dan ma jikkostitwixxix riskju għoli. Iż-żonar attwali huwa għall-istejdjum u l-użu kummerċjali. Dan iż-żonar, jekk jinżamm, jista' jwassal għal valur tal-art moderatament aktar baxx biss. Skont in-Netherlands, dan jippermetti kwalunkwe użu kummerċjali fuq il-post u l-iżvilupp ta' attivitajiet kummerċjali profittabbli. L-istimatur indipendenti sab li użu mħallat kien il-bażi xierqa għall-valutazzjoni. Dan ma kienx issuġġerit mill-muniċipalità.

               (29)

               Il-kuntratt tal-lokazzjoni fit-tul jistipula li, jekk il-PSV jonqos milli jħallas il-lokazzjoni jew ifalli, l-art u l-istejdjum se jkunu għad-dispożizzjoni sħiħa tal-muniċipalità, li tista' tiżviluppa l-potenzjal tal-art. Il-bini fuq l-art se jsir proprjetà tal-muniċipalità. Kif indikat hawn fuq, il-prezz tat-tranżazzjoni ta' EUR 48 385 000 diġà jqis l-ispejjeż mistennija tat-twaqqigħ u l-iżvilupp u l-ammont tal-ħlas tal-lokazzjoni se jiġi rivedut bis-sħiħ wara 20 sena. Barra minn hekk, il-PSV wiegħed id-dħul mill-biljetti staġjonali tiegħu sabiex jiżgura l-ħlas tal-lokazzjoni u għamel depożitu ekwivalenti għal sentejn kera tal-art (għal perjodu inizjali ta' għaxar snin).

               (30)

               Fit-tmiem tal-kuntratt tal-lokazzjoni l-muniċipalità mhux biss se tkun ġabret l-interess iżda xorta se tkun is-sid tal-art ta' taħt l-istejdjum b'valur allegatament ogħla mil-lum u jkollha diversi possibbilitajiet għall-użu tagħha. Il-bini fuq l-art se jkun ukoll għad-dispożizzjoni tal-muniċipalità, mingħajr ebda kumpens għall-PSV.

         4.   KUMMENTI MINN PARTIJIET INTERESSATI

               (31)

               Il-muniċipalità u l-PSV issottomettew osservazzjonijiet skont il-proċedura li kienu identiċi għall-osservazzjonijiet sottomessi min-Netherlands. Barra minn hekk, il-muniċipalità ddeskriviet il-proċedura li twassal għad-deċiżjoni li tinxtara l-art tal-istejdjum u r-raġunijiet li ggwidawha. Skont il-muniċipalità, f'Jannar 2011 bdew id-deliberazzjonijiet biex isir ftehim ta' tranżazzjoni ta' bejgħ u lokazzjoni lura mal-PSV. L-objettiv sottostanti kien li tgħin lill-PSV bi tranżazzjoni b'newtralitàbaġitarja li ma tagħtix vantaġġ finanzjarju lill-klabb li kieku ma setax jikseb taħt il-kundizzjonijiet tas-suq.

               (32)

               Għal dak il-għan u fid-dawl ta' dan l-objettiv, il-muniċipalità talbet lid-ditta indipendenti tal-valutazzjoni tal-art Troostwijk Taxaties B.V. (minn hawn 'il quddiem: “Troostwijk”) biex tiddetermina l-prezz tas-suq tal-art ikkonċernata u ammont raġonevoli għal-lokazzjoni annwali. F'Marzu 2011, Troostwijk ipprovdiet valutazzjoni tal-art tal-istejdjum u rqajja' oħra li l-PSV ried ibigħ lill-muniċipalità. Hija ddeterminat bħala l-prezz tas-suq għall-art ta' taħt l-stejdjum fl-istat tagħha ta' dak iż-żmien u b'kunsiderazzjoni tal-prospetti ta' żvilupp tagħha bi prezz ta' EUR 41 160 000. Il-metodoloġija tad-determinazzjoni tal-valur tal-art u l-ħlas tal-lokazzjoni kienet approvata minn ditta tal-kontabilità esterna li taħdem għall-muniċipalità. Il-ħlas tal-lokazzjoni kien ikun ogħla mill-interess li l-muniċipalità jkollha tħallas għas-self li ħadet biex tiffinanzja l-akkwist ta' artijiet.

               (33)

               Wara l-wasla ta' talba għall-informazzjoni mill-Kummissjoni dwar it-tranżazzjoni ppjanata f'Mejju 2011, il-muniċipalità tqiegħed enfasi partikolari fuq l-iżgurar li l-miżura ssegwi t-termini tas-suq u mhux se taffettwa l-baġit tagħha. Il-muniċipalità enfasizzat li l-akkwist tal-artijiet huwa interessanti għaliha wkoll peress li jidħol fl-istrateġija tagħha ta' akkwist u żvilupp tal-art. Il-muniċipalità jkollha interess proprju li tixtri din l-art li tista' tikkostitwixxi għaliha valur ogħla milli għal investitur possibbli ieħor.

         5.   VALUTAZZJONI TAL-MIŻURA — IL-PREŻENZA TA' GĦAJNUNA MILL-ISTAT SKONT L-ARTIKOLU 107(1) TAT-TRATTAT

               (34)

               Skont l-Artikolu 107(1) tat-Trattat, għajnuna mill-Istat hija għajnuna mogħtija minn Stat Membru jew permezz tar-riżorsi tal-Istat fi kwalunkwe forma, li twassal għal distorsjoni jew theddida ta' distorsjoni għall-kompetizzjoni billi tiffavorixxi ċerti impriżi jew il-produzzjoni ta' ċerti prodotti sa fejn tolqot il-kummerċ bejn l-Istati Membri. Il-kundizzjonijiet stipulati fl-Artikolu 107(1) tat-Trattat huma kumulattivi u b'hekk, biex miżura tiġi kkwalifikata bħala għajnuna mill-Istat, il-kundizzjonijiet kollha jridu jiġu ssodisfati.

         5.1.   Riżorsi tal-Istat u imputabbiltà lill-Istat

               (35)

               Il-miżura biex tinxtara l-art ta' taħt l-istejdjum u l-kumpless tat-taħriġ De Herdgang għal EUR 48 385 000 u sussegwentement biex tinkera lura lill-PSV ġiet deċiża mill-muniċipalità. Din il-miżura tinvolvi l-baġit tal-muniċipalità u b'hekk l-użu ta' riżorsi tal-Istat. Għalhekk hija imputabbli lill-Istat.

         5.2.   Effett possibbli tal-għajnuna fuq il-kummerċ u l-kompetizzjoni

               (36)

               In-Netherlands staqsiet dwar l-impatt ta' għajnuna possibbli fuq is-suq intern għall-klabbs li ma jkunux jilagħbu futbol fil-livell Ewropew. Madankollu, klabbs tal-futbol professjonali huma kkunsidrati bħala impriżi u huma suġġetti għal kontroll tal-għajnuna mill-Istat. Il-futbol jieħu l-forma ta' impjieg bi qligħ u jipprovdi servizzi bi ħlas; huwa żviluppa livell għoli ta' professjonaliżmu u b'hekk żied l-impatt ekonomiku tiegħu (5).

               (37)

               Il-klabbs tal-futbol professjonali jeżerċitaw attivitajiet ekonomiċi f'diversi swieq, minbarra li jipparteċipaw f'kompetizzjonijiet tal-futbol, li għandhom dimensjoni internazzjonali, bħas-suq tat-trasferiment għall-plejers professjonali, il-pubbliċità, l-isponsorizzazzjoni, il-merchandising jew il-kopertura mill-midja. L-għajnuna lil klabb tal-futbol professjonali sssaħħaħ il-pożizzjoni tiegħu f'kull wieħed minn dawk is-swieq, li l-biċċa l-kbira tagħhom ikopru diversi Stati Membri. Għaldaqstat, jekk ir-riżorsi tal-Istat jintużaw biex jipprovdu vantaġġ selettiv lil klabb tal-futbol professjonali, irrispettivament mil-lig li jilgħab fih, tali għajnuna aktarx ikollha l-potenzjal li tfixkel il-kompetizzjoni u taffettwa l-kummerċ bejn l-Istati Membri fis-sens tal-Artikolu 107(1) tat-Trattat (6).

         5.3.   Vantaġġ selettiv

               (38)

               Sabiex tikkostitwixxi għajnuna mill-Istat, miżura għandha bżonn li tagħti vantaġġ ekonomiku lill-impriża benefiċjarja li din ma kinitx tikseb taħt kundizzjonijiet normali tas-suq. L-akkwist ta' art mill-PSV u l-lokazzjoni sussegwenti għaliha jikkostitwixxi tali vantaġġ jekk it-termini kienu aktar vantaġġjużi għall-PSV minn dawk iġġustifikati mill-kundizzjonijiet tas-suq.

               (39)

               L-interessi tipiċi għall-investitur/sid f'operazzjoni kummerċjali ta' bejgħ u lokazzjoni lura huma redditu ġust fuq l-investiment fil-forma ta' kera matul it-terminu tal-lokazzjoni u s-sjieda ta' ass diġà okkupati minn kerrej affidabbli. L-investitur/sid se jorganizza ass mikri b'mod sħiħ fuq terminu twil bi fluss ta' introjtu stabbli.

         5.3.1.   Applikazzjoni tal-Komunikazzjoni tal-bejgħ ta' artijiet

               (40)

               In-Netherlands tirreferi għal din il-valutazzjoni għall-Komunikazzjoni tal-bejgħ ta' artijiet. Skont dik il-Komunikazzjoni, il-bejgħ tal-art u l-bini minn awtorità pubblika ma jikkostitwixxix għajnuna, l-ewwel, meta l-awtorità pubblika taċċetta l-ogħla jew l-unika offerta wara proċedura ta' irkant mhux kundizzjonat u, t-tieni, fejn fin-nuqqas ta' tali proċedura ta' offerti l-prezz tal-bejgħ ikun stabbilit mill-anqas fil-valur stabbilit minn valutazzjoni esperta indipendenti.

               (41)

               Il-Kummissjoni ttenni li l-gwida pprovduta bil-Komunikazzjoni tal-bejgħ ta' artijiet, kif iddikjarat fl-introduzzjoni tagħha, “tikkonċerna l-bejgħ ta' artijiet u bini pubbliku biss. Din ma tikkonċernax l-akkwist pubbliku ta' artijiet u bini jew il-kiri jew il-lokazzjoni ta' artijiet u bini minn awtoritajiet pubbliċi. Tranżazzjonijiet bħal dawn jistgħu jinkludu elementi ta' għajnuna mill-Istat.” Barra minn hekk, fil-każ inkwistjoni, id-determinazzjoni tal-valur tal-art fiha nnifisha hija insuffiċjenti. L-operazzjoni ta' bejgħ u lokazzjoni lura fiha wkoll ħlas ta' lokazzjoni. Il-konformità mas-suq ta' dan il-ħlas teħtieġ li tiġi stabbilita wkoll.

               (42)

               Fi kwalunkwe każ, il-mekkaniżmi fil-Komunikazzjoni tal-bejgħ ta' artijiet huma biss għodod biex jiġi stabbilit jekk l-Istat aġixxiex bħala investitur f'ekonomija tas-suq u għalhekk huma eżempji speċifiċi għall-applikazzjoni tat-test tal-MEIP għal tranżazzjonijiet tal-art bejn entitajiet pubbliċi u privati (7).

         5.3.2.   Osservanza tal-prinċipju ta' investitur f'ekonomija tas-suq

               (43)

               Għalhekk, il-Kummissjoni trid tivvaluta jekk investitur privat kienx jikkonkludi t-tranżazzjonijiet taħt valutazzjoni fuq l-istess termini. L-attitudni tal-investitur privat ipotetiku hija dik ta' investitur prudenti li l-għan ta' redditu mistenni normali tiegħu jkun imtaffi b'kawtela dwar il-livell ta' riskju aċċettabbli għal rata partikolari ta' redditu. L-MEIP ma jkunx rispettat jekk il-prezz għall-art jiġi stabbilit f'livell ogħla mill-prezz tas-suq u l-ħlas għal-lokazzjoni stabbilit f'livell aktar baxx.

               (44)

               In-Netherlands u l-muniċipalità jistqarru li l-muniċipalità aġixxiet fuq il-bażi ta' valutazzjoni esperta indipendenti (ex-ante) u għalhekk f'konformità mal-MEIP. It-tranżazzjoni saret fuq il-bażi tal-valur tas-suq tal-art u, għalhekk, ma pprovdietx vantaġġ lill-PSV.

               (45)

               Il-Kummissjoni tqis li l-konformità mal-kundizzjonijiet tas-suq tista', bħala prinċipju, tiġi stabbilita permezz ta' valutazzjoni esperta indipendenti.

               (46)

               Fir-rigward tal-konformità mas-suq tar-riżultati tal-valutazzjoni esperta esterna li tiddependi fuqha l-muniċipalità, fid-deċiżjoni tal-ftuħ in-Netherlands intalbet li tiġġustifika għaliex għall-kalkoli tagħhom l-esperti użaw il-prezz tal-art għal użu mħallat minflok il-prezz tal-art għal stejdjum. Il-Kummissjoni xtaqet tara wkoll ġustifikazzjoni għall-marġni tal-profitt u tar-riskju użati għall-kalkolu tal-valur tal-art għall-iżvilupp futur wara li tintemm il-lokazzjoni fuq terminu twil.

               (47)

               Fuq il-bażi tal-informazzjoni pprovduta min-Netherlands u l-muniċipalità, il-Kummissjoni tosserva li l-akkwist ta' artijiet mill-muniċipalità kien preċedut minn valutazzjoni tal-art imwettqa minn Troostwijk, ditta indipendenti ta' valutazzjoni tal-art. Meta f'Jannar 2011 bdew id-deliberazzjonijiet dwar il-ftehim ta' bejgħ u lokazzjoni lura mal-PSV, l-objettiv sottostanti kien li l-PSV jiġi mgħejjun bi tranżazzjoni li ma kinitx tagħti vantaġġ finanzjarju lill-klabb li seta' ma kisibx taħt kundizzjonijiet tas-suq. Għalhekk il-muniċipalità staqsiet lil Troostwijk biex tiddetermina l-prezz tas-suq għall-art ikkonċernata u ammont ta' ilment tas-suq għall-ħlas tal-lokazzjoni annwali.

               (48)

               Is-suppożizzjonijiet sottostanti tal-valutazzjoni jidhru li kienu raġonevoli. Fir-rapport ta' valutazzjoni tagħha ta' Marzu 2011, Troostwijk ivvalutat il-prezz tas-suq għall-art ta' taħt l-istejdjum fuq il-bażi tal-istat tagħha ta' dak iż-żmien u b'kunsiderazzjoni tal-prospetti ta' żvilupp tagħha u ddeterminat prezz ta' EUR 41 160 000. Il-metodoloġija tad-determinazzjoni tal-valur tal-art u l-ħlas tal-lokazzjoni kienet approvata mid-ditta tal-kontabilità esterna li taħdem għall-muniċipalità.

               (49)

               Ir-rapport ta' valutazzjoni minn Troostwijk iqis żviluppi realistiċi u prevedibbli possibbli fil-futur li jaffettwaw l-art. Ir-rapport jikkunsidra l-iżvilupp possibbli tas-sit tal-istejdjum u josserva li, fil-każ li l-istejdjum jisparixxi, l-użu l-aktar probabbli jkun dak ta' żona ta' użu mħallat b'bini ta' uffiċċji u appartamenti. Ir-rapport ta' valutazzjoni jenfasizza li din is-suppożizzjoni hija realistika, b'mod partikolari peress li l-art tinsab fiċ-ċentru tal-belt. Għal irqajja' li jinsabu fiċ-ċentru l-potenzjal għal żvilupp progressiv ta' valur huwa ferm ogħla milli għal art li tinsab fil-periferija. Ir-rapport ta' valutazzjoni jirreferi wkoll għal standard ta' valutazzjoni ġenerali fejn il-bażi għad-determinazzjoni tal-valur tal-art hija l-ogħla u l-aħjar użu taż-żona.

               (50)

               L-użu tal-futur kif deskritt min-Netherlands jidħol ukoll fi ħdan l-istrateġija ta' żvilupp urban fit-tul tal-muniċipalità għaż-żona kollha fejn ikun jinsab l-istejdjum, kif deskritt fil-premessa 22. Kif deskritt mill-muniċipalità, il-probabbiltà li jinkiseb ir-riżonar tal-art ikun għoli ħafna għal kull sid tal-art inkwistjoni.

               (51)

               Fi kwalunkwe każ, skont in-Netherlands iż-żonar preżenti tal-art għall-istejdjum u l-użu kummerċjali wkoll għandu potenzjal ekonomiku sostanzjali.

               (52)

               Għalhekk jista' jiġi konkluż li jidher aċċettabbli li l-valutazzjoni tal-espert tagħti l-valur lill-art fuq il-bażi ta' użu mħallat. Il-Kummissjoni diġà aċċettat li muniċipalità tista' tibbaża l-valutazzjoni tal-art fuq il-prospett fuq terminu twil tal-iżvilupp tal-valur ta' roqgħa f'żona li tista' tkun soġġetta għal titjib mistenni f'konformità ma' strateġija tal-ippjanar tan-negozju (8).

               (53)

               Il-PSV se jħallas lill-muniċipalità kera ta' lokazzjoni fuq terminu twil determinata mid-ditta ta' valutazzjoni indipendenti u kkalkolata fuq il-bażi tal-prezz preżunt għall-art fid-dawl tal-użu possibbli tagħha aktar tard għal appartamenti u uffiċċji u b'referenza għar-rata ta' imgħax għal bonds fuq terminu twil tal-gvern fl-2011 flimkien ma' primjum ta' riskju ta' 1,5 %.

               (54)

               Għalhekk, il-ħlas tal-lokazzjoni diġà jirrifletti l-prezz stmat għall-art għal skop ieħor minbarra l-użu għall-isport. Huwa għalhekk ogħla minn ħlas tal-lokazzjoni kkalkulat fuq il-bażi tal-użu attwali tal-art.

               (55)

               Ir-rapport jirrikonoxxi li lokazzjoni fuq terminu twil ta' aktar minn 15-il sena tista' tinkludi ċerti riskji f'termini tal-fluttwazzjoni tal-valur tal-art. Dawk ir-riskji huma, madankollu, limitati minn diversi fatturi, li se jiġu diskussi aktar fid-dettall fil-premessi 56 sa 59.

               (56)

               Is-suppożizzjonijiet tar-rapport ta' valutazzjoni jistgħu jitqiesu konservattivi. Ir-rapport ta' valutazzjoni jiddetermina l-valur possibbli mistenni tal-uffiċċji u l-appartamenti b'referenza għall-iżviluppi u d-dħul riċenti fil-viċinat u bħala riżerva tar-riskju addizzjonali fuq il-prezz tal-bejgħ possibbli tal-appartamenti ta' indiċi ta' spazju tal-art ta' 80 % biss meta mqabbel ma' proġetti simili.

               (57)

               Fir-rigward taż-żieda preżunta tal-valur tal-art ta' 1,7 %, meħuda bħala r-rata ta' inflazzjoni preżunta, il-valutazzjoni tinkludi mekkaniżmu ta' korrezzjoni: wara 20 sena tnaqqis mill-valur akkumulat tal-art ta' 22,5 % jiġi inkluż bħala marġni ta' sigurtà. Meta ż-żewġ suppożizzjonijiet jiġu kkombinati flimkien, iż-żieda mistennija hija stmata li tkun 1,01 % fis-sena matul il-perjodu tal-lokazzjoni ta' 40 sena u 0,4 % fis-sena għall-ewwel 20 sena. Għalhekk, is-suppożizzjoni inizjali ta' 1,7 % flimkien mal-marġni ta' sigurtà tidher raġonevoli meta wieħed iqis li l-assi kkonċernat huwa art li tista' tkun mistennija li żżomm il-valur jew tiżdied fil-valur tagħha u li tinsab fiċ-ċentru tal-belt (għalkemm l-art bħalissa hija kklassifikata għal użu kummerċjali, ir-rata tal-ħlas tal-lokazzjoni hija diġà bbażata fuq il-valur preżunt ta' roqgħa għal użu mħallat). Barra minn hekk, ir-rata ta' inflazzjoni tal-2011 għan-Netherlands kienet ta' 2,3 % (9), filwaqt li l-BĊE għandu mira ta' inflazzjoni ta' 2 %. Dawn iż-żewġ valuri huma sinifikament ogħla mir-rati ta' tkabbir mistennija għall-valur tal-art li uża l-istimatur.

               (58)

               Barra minn dawn il-garanziji rigward il-ħlas tal-lokazzjoni, il-kuntratt tal-lokazzjoni nnegozjat mill-muniċipalità fih dispożizzjonijiet varji oħra biex ikopru riskji possibbli, b'mod partikolari r-riskju ta' inadempjenza mill-PSV. Il-klabb tal-futbol se jipprovdi garanzija għall-pagamenti tal-kera bl-introjtu tiegħu mill-bejgħ ta' biljetti staġjonali. Il-PSV ipprovda wkoll garanzija ta' EUR 5 miljun li tikkorrispondi għal kera ta' madwar sentejn, li hija meħuda mill-prezz tax-xiri u miżmuma min-nutar involut għal għaxar snin.

               (59)

               Il-partijiet qablu li l-ammont tal-ħlas tal-lokazzjoni jista' jiġi rivedut b'mod sħiħ wara 20 sena fuq talba ta' waħda mill-partijiet. Din ir-reviżjoni se tkun ibbażata fuq rapport ġdid ta' valutazzjoni. Il-valur tal-art f'dak iż-żmien, flimkien ma' redditu xieraq fuq it-titoli tal-gvern u primjum ta' riskju se jiddetermina l-ħlas tal-lokazzjoni ġdida għall-art. Bħala salvagwardja addizzjonali għall-muniċipalità, il-partijiet qablu li d-drittijiet ta' użu tal-art u tal-istejdjum jaqgħu għand il-muniċipalità jekk il-PSV jonqos milli jonora l-pagamenti tal-ħlas tal-lokazzjoni tiegħu jew ifalli. Din il-klawżola tikkostitwixxi devjazzjoni mill-konsegwenza standard taħt il-liġi ċivili Netherlandiża, skont liem id-dritt ta' fond lokatizju jsir parti mill-proprjetà falluta u għalhekk taħrab il-kontroll ta' sid l-art. Fil-każ preżenti, fl-aħħar tal-lokazzjoni, il-muniċipalità se tibqa' sid l-art u tikkontrolla l-użu tagħha.

               (60)

               Filwaqt li s-suppożizzjonijiet fir-rapport ta' valutazzjoni jidhru li huma raġonevoli kif indikat fil-premessi 48 sa 57, it-tqabbil ma' tranżazzjonijiet kummerċjali oħra jibqa' diffiċli peress li l-ftehimiet ta' lokazzjoni ppreżentati min-Netherlands għal finijiet ta' parametraġġ referenzjarju jistgħu jikkonċernaw setturi differenti (bħas-settur tal-abitazzjoni ta' Amsterdam). Għalhekk, sabiex tivvaluta jekk it-tranżazzjoni attwali hijiex konformi mal-MEIP, il-Kummissjoni aċċertat ruħha jekk bażi differenti għal tranżazzjoni kummerċjali — ibbażata fuq tranżazzjoni ta' self minn Eindhoven lill-PSV, bl-art bħala kollateral — kinitx isservi bħala parametru referenzjarju.

               (61)

               Il-Kummissjoni tosserva li l-ħlas tal-lokazzjoni li għandu jitħallas mill-PSV huwa ogħla mir-rata tas-suq ta' tali self, ladarba jitqiesu d-differenzi bejn tranżazzjoni ta' bejgħ u lokazzjoni lura u self. L-aktar differenza sinifikanti hija relatata mal-fatt li, kieku l-PSV kellu juri inadempjenza wara li jikseb self mill-muniċipalità, fl-aħjar xenarju l-muniċipalità tirċievi lura l-ammont nozzjonali tas-self. Ma tkunx tista' tibbenefika minn kwalunkwe żieda fil-valur tal-art lil hinn mill-ammont nozzjonali tas-self. Fil-ftehim ta' bejgħ u lokazzjoni lura, il-muniċipalità ssir sid l-art fil-bidu tal-kuntratt tal-lokazzjoni u jkollha drittijiet ta' sjieda sħiħa fil-każ ta' inadempjenza. Il-muniċipalità tqiegħed enfasi fuq dan l-aspett meta tiddeċiedi dwar il-miżura, partikolarment meta wieħed iqis li l-fatt li l-art tkun kollha kemm hi disponibbli għaliha li fil-każ ta' inadempjenza tal-PSV tmur favur il-muniċipalità skont id-dispożizzjonijiet ġenerali tad-dritt Netherlandiż (il-premessa 59). Kwalunkwe żieda fil-valur tal-art (wara li jiġu ffissati t-termini tas-self) għalhekk se tkun ta' benefiċċju biss għall-muniċipalità.

               (62)

               Għalhekk, wieħed jistenna tranżazzjoni ta' bejgħ u lokazzjoni lura li jkollha a priori redditu mistenni aktar baxx minn self. Ir-rata ta' redditu ta' self b'kollateral ta' kwalità għolja mogħtija lil kumpanija bi klassifikazzjoni simili għal klabb tal-futbol tal-PSV għalhekk tkun tikkostitwixxi limitu massimu għal punt ta' riferiment.

               (63)

               Fin-nuqqas ta' indikaturi tas-suq affidabbli (10), ir-rata ta' referenza tas-suq għax-xenarju alternattiv ta' self lill-PSV ikollha tiġi stabbilita fuq il-bażi tal-Komunikazzjoni mill-Kummissjoni dwar ir-reviżjoni tal-metodu li jistabbilixxi r-rati ta' referenza u ta' skont (11). Dan il-kalkolu jsir, sabiex ikun konservattiv, billi jitqies li l-PSV wera kwalità ta' kreditu fqira fl-2011 u bis-suppożizzjoni li hemm kollateralizzazzjoni għolja għas-self (jiġifieri l-art). Ir-rata ta' referenza li tirriżulta tammonta għal 6,05 %.

               (64)

               Investitur ta' self b'hekk jistenna redittu ogħla ta' 1,01 % mill-muniċipalità fit-tranżazzjoni ta' bejgħ u lokazzjoni lura. Madankollu, il-muniċipalità xorta taġixxi bħala investitur f'ekonomija tas-suq jekk l-investitur ta' self ikun lest li jaħfer redditu ta' 1,01 % bi skambju għal żieda possibbli fil-valur tal-art (ara l-premessa 61). Abbażi tal-karatteristiċi tat-tranżazzjoni, tali potenzjal pożittiv jiswa mill-inqas 1,01 % u r-redditu mistenni mill-muniċipalità fit-tranżazzjoni ta' bejgħ u lokazzjoni lura għalhekk jidher konformi mal-punti ta' riferiment tas-suq.

               (65)

               Għalhekk, jidher li l-kostruzzjoni ta' bejgħ u lokazzjoni lura ma tirriżultax f'vantaġġ indebitu għall-PSV u tipprovdi lill-muniċipalità b'redditu li jaqa' taħt l-MEIP.

               (66)

               Fl-aħħar nett, għandu jiġi osservat li l-ħlas tal-lokazzjoni annwali, skont in-Netherlands, jista' jiġi mqabbel mal-kera mħallsa xi mkien ieħor fil-pajjiż minn klabbs tal-futbol professjonali għall-kera tal-istejdjum. Filwaqt li kwalunkwe paragun bħal dan jibqa' diffiċli minħabba postijiet differenti, għandu jiġi enfasizzat li dawn il-klabbs l-oħra jħallsu l-kera annwali mhux biss għall-art ta' taħt l-istejdjum iżda għall-kumpless tal-istejdjum kollu. B'kuntrast ma' dan, il-PSV huwa s-sid tal- l-istejdjum, iħallas l-ispejjeż tal-operat u l-manutenzjoni tiegħu u barra minn hekk iħallas ħlas tal-lokazzjoni għall-art ta' taħtu.

         6.   KONKLUŻJONI

               (67)

               Il-Kummissjoni għalhekk ikkonkludiet li d-dubji espressi fid-deċiżjoni tal-ftuħ ġew eliminati b'mod adegwat. Il-muniċipalità, meta xtrat l-art tal-istejdjum u krietha lura lill-PSV, ġabet ruħha bħalma kieku investitur privat ipotetiku kien iġib ruħu f'sitwazzjoni paragunabbli. Għalhekk, it-tranżazzjoni ma tinvolvix għajnuna mill-Istat fis-sens tal-Artikolu 107(1) tat-Trattat,

         ADOTTAT DIN ID-DEĊIŻJONI:
   Artikolu 1
   Il-miżura li implimentat in-Netherlands favur il-klabb tal-futbol PSV f'Eindhoven ma tikkostitwixxix għajnuna fis-sens tal-Artikolu 107(1) tat-Trattat dwar il-Funzjonament tal-Unjoni Ewropea.
   Artikolu 2
   Din id-Deċiżjoni hija indirizzata lir-Renju tan-Netherlands.

      Magħmul fi Brussell, l-4 ta' Lulju 2016.

            Għall-Kummissjoni

         Margrethe VESTAGER

            Membru tal-Kummissjoni

      (1)  Id-Deċiżjoni tal-Kummissjoni fil-Każ SA.33584 (2013/C) (ex 2011/NN) — l-għajnuna tan-Netherlands lil ċerti klabbs professjonali tal-futbol Olandiżi bejn 2008-11 — Stedina biex jitressqu kummenti skont l-Artikolu 108(2) tat-Trattat dwar il-Funzjonament tal-Unjoni Ewropea (ĠU C 116, 23.4.2013, p. 19).

      (2)  Ara n-nota f'qiegħ il-paġna [1].

      (3)  Il-Kawża T-370/13 Gemeente Eindhoven vs il-Kummissjoni.

      (4)  ĠU C 209, 10.7.1997, p. 3.

      (5)  Il-Każ C-325/08 Olympique Lyonnais ECLI:-UE: C: 2010: 143, il-paragrafi 27 u 28; il-Każ C-519/04 P Meca-Medina u Majcen vs Il-Kummissjoni ECLI:-UE: C: 2006: 492, il-paragrafu 22; il-Kawża C-415/93 Bosman ECLI:-UE: C: 1995: 463, il-paragrafu 73.

      (6)  Id-Deċiżjonijiet tal-Kummissjoni rigward il-Ġermanja tal-20 ta' Marzu 2013 dwar il-Multifunktionsarena der Stadt Erfurt (Il-Każ SA.35135 (2012/N)), il-punt 12, u l- Multifunktionsarena der Stadt Jena (Il-Każ SA.35440 (2012/N)), l-avviżi fil-qosor f'ĠU C 140, 18.5.2013, p. 1, u tat-2 ta' Ottubru 2013 dwar il- Fußballstadion Chemnitz (Il-Każ SA.36105 (2013/N)), l-avviż fil-qosor f'ĠU C 50, 21.2.2014, p. 1, il-paragrafi 12 sa 14; id-Deċiżjonijiet tal-Kummissjoni dwar Spanja tat-18 ta' Diċembru 2013 dwar l-għajnuna possibbli mill-Istat għal erba' klabbs Spanjoli tal-futbol professjonali (il-Kawża SA.29769 (2013/C)), il-punt 28, Real Madrid CF (il-Kawża SA.33754 (2013/C)), il-punt 20, u għajnuna allegata favur tliet klabbs tal-futbol tal-Valencia (il-Kawża SA.36387 (2013/C)), il-punt 16, ippubblikati fil-ĠU C 69, 7.3.2014, p. 99.

      (7)  Skont it-test tal-MEIP, l-ebda għajnuna mill-Istat ma tiġi involuta fejn, f'ċirkostanzi simili, investitur privat, li jopera f'kundizzjonijiet normali tas-suq f'ekonomija tas-suq, seta' ġie mħeġġeġ biex jipprovdi lill-benefiċjarju l-miżuri inkwistjoni.

      (8)  Id-Deċiżjoni tal-Kummissjoni 2011/529/UE tal-20 ta' April 2011 dwar il-miżura C-37/04 (ex NN 51/04), implimentata mill-Finlandja għal Componenta Oyj (ĠU L 230, 7.9.2011, p. 69), il-premessi 68 sa 74.

      (9)  http://data.worldbank.org/indicator/FP.CPI.TOTL.ZG/countries/NL?display=graph.

      (10)  F'dan il-każ, ma kienx hemm biżżejjed dejta biex jinbena indikatur tas-suq għar-rata tal-punt ta' riferiment.

      (11)  ĠU C 14, 19.1.2008, p. 6.


title: Deċiżjoni tal-Kunsill tat- 30 ta’ Ottubru 2013 li tadotta l-pożizzjoni tal-Kunsill dwar l-abbozz ta' baġit emendatorju Nru 8 tal-Unjoni Ewropea għas-sena finanzjarja 2013

text:
               1.11.2013

               MT

               Il-Ġurnal Uffiċjali tal-Unjoni Ewropea

               C 318/2

         DEĊIŻJONI TAL-KUNSILL
   tat-30 ta’ Ottubru 2013
   li tadotta l-pożizzjoni tal-Kunsill dwar l-abbozz ta' baġit emendatorju Nru 8 tal-Unjoni Ewropea għas-sena finanzjarja 2013
   2013/C 318/02
   IL-KUNSILL TAL-UNJONI EWROPEA,
   Wara li kkunsidra it-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (1) u b'mod partikolari l-Artikolu 41 tiegħu,
   Billi:

               —

               il-baġit tal-Unjoni għas-sena finanzjarja 2013 kien adottat definittivament fit-12 ta' Diċembru 2012 (2),

               —

               fis-26 ta' Settembru 2013, il-Kummissjoni ressqet proposta li fiha l-abbozz ta' baġit emendatorju Nru 8 għall-baġit ġenerali għas-sena finanzjarja 2013,

               —

               il-pożizzjoni tal-Kunsill tittieħed flimkien mal-adozzjoni tal-pożizzjoni tiegħu dwar l-abbozz ta' baġit emendatorju Nru 9/2013 u hija soġġetta għall-approvazzjoni tal-Parlament Ewropew tal-qbil dwar il-qafas finanzjarju pluriennali għall-2014-2020,

               —

               minħabba l-fatt li l-abbozz ta' baġit emendatorju Nru 8 għall-baġit ġenerali għall-2013 jeħtieġ li jiġi adottat mingħajr dewmien, huwa ġġustifikat li jitqassar, f'konformità mal-Artikolu 3(3) tar-Regoli ta' Proċedura tal-Kunsill, il-perijodu ta' tmien ġimgħat għall-informazzjoni tal-Parlamenti nazzjonali, kif ukoll il-perijodu ta' għaxart ijiem previst biex il-punt jitpoġġa fuq l-aġenda proviżorja tal-Kunsill, stabbiliti fl-Artikolu 4 tal-Protokoll Nru 1 dwar ir-rwol tal-Parlamenti nazzjonali fl-Unjoni Ewropea.

         IDDEĊIEDA KIF ĠEJ:
   Artikolu Uniku
   Il-pożizzjoni tal-Kunsill dwar l-abbozz ta' baġit emendatorju Nru 8 tal-Unjoni Ewropea għas-sena finanzjarja 2013 ġiet adottata fit-30 ta' Ottubru 2013.
   Din id-Deċiżjoni għandha tapplika mid-data tal-approvazzjoni tal-Parlament Ewropew tal-qbil dwar il-qafas finanzjarju pluriennali għall-2014-2020 u tal-pożizzjoni tal-Kunsill dwar l-abbozz ta' baġit emendatorju Nru 9/2013.
   Jista' jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/

      Magħmul fi Brussell, it-30 ta’ Ottubru 2013.

            Għall-Kunsill

            Il-President

         L. LINKEVIČIUS

      (1)  ĠU L 298, 26.10.2012, p. 1.

      (2)  ĠU L 66, 8.3.2013, p. 1, b'Rettifika fil-ĠU L 134, 18.5.2013, p. 21.


title: Id-Deċiżjoni tal-Kunsill tat-23 ta' Frar 1998 dwar il-konklużjoni tal-Ftehim ta' Koperazzjoni bejn il-Komunità Ewropea u r-Repubblika tal-Jemen

text:
Avviż Legali Importanti

|

31998D0189

Official Journal L 072 , 11/03/1998 P. 0017 - 0017

		Id-Deċiżjoni tal-Kunsilltat-23 ta' Frar 1998dwar il-konklużjoni tal-Ftehim ta' Koperazzjoni bejn il-Komunità Ewropea u r-Repubblika tal-Jemen(98/189/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 113 u 130y, flimkien ma' l-ewwel sentenza ta' l-Artikolu 228(2) u l-ewwel subparagrafu ta' l-Artikolu 228(3) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1],Billi, fl-Artikolu 130u tat-Trattat, il-politika tal-Komunità fl-isfera tal-koperazzjoni fl-iżvilupp trid tieħu ħsieb l-iżvilupp ekonomiku soċjali sostenibbli tal-pajjiżi li qegħdin jiżviluppaw, l-integrazzjoni bla xkiel u gradwali tagħhom fl-ekonomija dinjija u fit-tnaqqis tal-faqar f'dawn il-pajjiżi;Billi, sabiex tilħaq l-għanijiet tagħha fl-isfera tar-relazzjonijiet esterni, il-Komunità għandha tapprova l-Ftehim ta' Koperazzjoni bejn il-Komunità Ewropea u r-Repubblika tal-Jemen,IDDEĊIEDA KIF ĠEJ:Artikolu 1Il-Ftehim ta' Koperazzjoni bejn il-Komunità Ewropea u r-Repubblika tal-Jemen qiegħed hawnhekk jiġi approvat f'isem il-Komunità.It-test ta' dan il-Ftehim jinsab anness ma' din id-Deċiżjoni.Artikolu 2Il-President tal-Kunsill, f'isem il-Komunità, għandu jagħti n-notifika prevista fl-Artikolu 21 tal-Ftehim.Artikolu 3Il-Kummissjoni, flimkien mar-rappreżentanti ta' l-Istati Membri, għandha tirrappreżenta lill-Komunità fil-Kumitat ta' Koperazzjoni Konġunt previst fl-Artikolu 15 tal-Ftehim.Artikolu 4Din id-Deċiżjoni għandha tiġi ppublikata fil-Ġurnal Uffiċjali tal-Komunitajiet Ewropej [2].Magħmula fi Brussel, 23 Frar ta' 1998.Għall-KunsillIl-PresidentR. Cook[1] ĠU C 56, tat-23.2.1998.[2] Id-data tad-dħul fis-seħħ tal-Ftehim ta' Kooperazzjoni tiġi ppublikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill.--------------------------------------------------


title: 2013/428/UE: Deċiżjoni tal-Kunsill tad- 9 ta’ Awwissu 2013 li testendi l-validità tad-Deċiżjoni 2012/96/UE

text:
               13.8.2013

               MT

               Il-Ġurnal Uffiċjali tal-Unjoni Ewropea

               L 217/36

         DEĊIŻJONI TAL-KUNSILL
   tad-9 ta’ Awwissu 2013
   li testendi l-validità tad-Deċiżjoni 2012/96/UE
   (2013/428/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta’ Sħubija bejn il-membri tal-Grupp ta’ Stati Afrikani, tal-Karibew u tal-Paċifiku, min-naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f’Cotonou fit-23 ta’ Ġunju 2000 (1) (minn hawn ‘il quddiem “il-Ftehim ta’ Sħubija AKP-KE”), kif rivedut l-aħħar f’Ouagadougou, il-Burkina Faso, fit-22 ta’ Ġunju 2010 (2), u b’mod partikolari l-Artikolu 96 tiegħu,
   Waqt li kkunsidra l-Ftehim Intern bejn ir-rappreżentanti tal-Gvernijiet tal-Istati Membri, imlaqqgħin fil-Kunisll, dwar il-miżuri li għandhom jittieħdu u l-proċeduri li għandhom ikunu segwiti għall-implimentazzjoni tal-Ftehim ta’ Sħubija AKP-KE (3), u b’mod partikolari l-Artikolu 3 tiegħu,
   Wara li kkunsidra l-proposta mill-Kummissjoni,
   Billi:

               (1)

               Bid-Deċiżjoni 2002/148/KE (4) ngħalqu l-konsultazzjonijiet mar-Repubblika taż-Żimbabwe taħt l-Artikolu 96(2)(c) tal-Ftehim ta’ Sħubija AKP-KE u ttieħdu miżuri xierqa li jillimitaw il-kooperazzjoni maż-Żimbabwe taħt l-Artikolu 96 tal-Ftehim AKP-KE (minn hawn “il-miżuri xierqa”), kif speċifikat fl-Anness għal dik id-Deċiżjoni. Minn dak iż-żmien dawk il-miżuri ġew adattati u l-perijodu tal-applikazzjoni tagħhom ġie estiż kull sena.

               (2)

               Bħala sinjal tal-impenn kontinwu tal-Unjoni favur il-proċess politiku skont il-Ftehim Politiku Globali, fis-7 ta’ Awwissu 2012 il-Kunsill iddeċieda, permezz tad-Deċiżjoni 2012/470/UE (5), li jestendi l-validità tad-Deċiżjoni 2012/96/UE (6), u li jissospendi l-applikazzjoni tal-miżuri xierqa għal perijodu ta’ 12-il xahar.

               (3)

               Il-Kunsill għandu jirrevedi dawk il-miżuri xierqa wara li jkunu saru elezzjonijiet paċifiċi, trasparenti u kredibbli fiż-Żimbabwe skont il-Ftehim Politiku Globali. Il-validità tad-Deċiżjoni 2012/96/UE għandha għalhekk tiġi estiża, filwaqt li s-sospensjoni tal-miżuri xierqa għandha tinżamm.

               (4)

               L-Unjoni Ewropea tista’ tiddeċiedi li tirrevedi din id-Deċiżjoni f’kull ħin,

         ADOTTA DIN ID-DEĊIŻJONI:
   Artikolu 1
   Il-validità tad-Deċiżjoni 2012/96/UE u tal-miżuri xierqa tagħha huma b’dan estiżi sal-20 ta’ Frar 2014. L-applikazzjoni tal-miżuri xierqa għandha tibqa’ sospiża.
   Il-miżuri xierqa għandhom jinżammu taħt reviżjoni kostanti u jiġu applikati mill-ġdid jekk is-sitwazzjoni fiż-Żimbabwe tiddeterjora b’mod serju.
   Dawn il-miżuri għandhom fi kwalunkwe każ jiġu riveduti sitt xhur wara d-dħul fis-seħħ ta’ din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha. Għandha tiġi ippubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, id-9 ta’ Awwissu 2013.

            Għall-Kunsill

            Il-President

         L. LINKEVIČIUS

      (1)  ĠU L 317, 15.12.2000, p. 3.

      (2)  ĠU L 287, 4.11.2010, p. 3.

      (3)  ĠU L 317, 15.12.2000, p. 376.

      (4)  Id-Deċiżjoni tal-Kunsill 2002/148/KE tat-18 ta’ Frar 2002 li tikkonkludi l-konsultazzjonijiet maż-Żimbabwe taħt l-Artikolu 96 tal-Ftehim tas-Sħubija tal-ACP-KE (ĠU L 50, 21.2.2002, p. 64).

      (5)  Deċiżjoni tal-Kunsill 2012/470/UE tas-7 ta’ Awwissu 2012 li testendi l-validità tad-Deċiżjoni 2012/96/UE u tissospendi l-applikazzjoni tal-miżuri xierqa stabbiliti fid-Deċiżjoni 2002/148/KE (ĠU L 213, 10.8.2012, p. 13).

      (6)  Deċiżjoni tal-Kunsill 2012/96/UE tas-17 ta’ Frar 2012 adattament u estensjoni tal-perijodu ta’ applikazzjoni tal-miżuri xierqa stabbiliti għall-ewwel darba mid-Deċiżjoni 2002/148/KE li tikkonkludi l-konsultazzjonijiet maż-Żimbabwe taħt l-Artikolu 96 tal-Ftehim ta’ Sħubija l-ACP-KE (ĠU L 47, 18.2.2012, p. 47).


title: Deċiżjoni tal-Kummissjoni (UE) 2017/1254 tal-4 ta' Lulju 2017 dwar l-inizjattiva taċ-ċittadini proposta bl-isem ta' “Stop TTIP” (notifikata bid-dokument C(2017) 4725)

text:
               12.7.2017

               MT

               Il-Ġurnal Uffiċjali tal-Unjoni Ewropea

               L 179/16

         DEĊIŻJONI TAL-KUMMISSJONI (UE) 2017/1254
   tal-4 ta' Lulju 2017
   dwar l-inizjattiva taċ-ċittadini proposta bl-isem ta' “Stop TTIP”

         (notifikata bid-dokument C(2017) 4725)

   (It-test bl-Ingliż biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 211/2011 tal-Parlament Ewropew u tal-Kunsill tas-16 ta' Frar 2011 dwar l-inizjattiva taċ-ċittadini (1), u b'mod partikolari l-Artikolu 4 tiegħu,
   Billi:

               (1)

               Bid-Deċiżjoni tal-Kummissjoni C(2014)6501 tal-10 ta' Settembru 2014, ir-reġistrazzjoni ta' inizjattiva taċ-ċittadini proposta intitolata “Stop TTIP” ġiet irrifjutata. Il-Qorti Ġenerali tal-Unjoni Ewropea fis-sentenza tagħha tal-10 ta' Mejju 2017 fil-kawża T-754/14, annullat din id-Deċiżjoni. Sabiex jittieħdu l-miżuri meħtieġa sabiex tiġi rrispettata s-sentenza tal-Qorti Ġenerali, trid tiġi adottata Deċiżjoni tal-Kummissjoni ġdida dwar it-talba għar-reġistrazzjoni tal-inizjattiva taċ-ċittadini proposta.

               (2)

               Is-suġġett tal-inizjattiva taċ-ċittadini proposta intitolata “Stop TTIP” issir referenza għalih kif ġej: “Aħna nistiednu lill-Kummissjoni Ewropea biex tirrakkomanda lill-Kunsill biex jirrevoka l-mandat ta' negozjar għas-Sħubija Trans-Atlantika ta' Kummerċ u ta' Investiment (TTIP) u li ma jikkonkludix il-Ftehim Ekonomiku u Kummerċjali Komprensiv (CETA)”.

               (3)

               L-objettivi ddikjarati tal-inizjattiva taċ-ċittadini proposta huma: “Aħna nixtiequ nipprevjenu t-TTIP u s-CETA billi dawn jinkludu diversi kwistjonijiet kritiċi bħas-soluzzjoni tat-tilwim bejn l-investituri u l-Istati u regoli dwar il-kooperazzjoni regolatorja li huma ta' theddida għad-demokrazija u l-istat tad-dritt. Irridu nevitaw li l-istandards tal-impjiegi, soċjali, ambjentali u tal-konsumatur jitbaxxew u li s-servizzi pubbliċi (bħall-ilma) u l-assi kulturali jiġu dderegolati f'negozjati mhux trasparenti. L-ECI tappoġġa politika tal-kummerċ u tal-investiment alternattiva fl-UE”.

               (4)

               Deċiżjonijiet tal-Kunsill li jawtorizzaw il-ftuħ tan-negozjar ta' ftehimiet internazzjonali bejn l-Unjoni u pajjiżi terzi, bħas-Sħubija Trans-Atlantika tal-Kummerċ u l-Investiment u l-Ftehim Ekonomiku u Kummerċjali Komprensiv bejn il-Kanada, minn naħa waħda, u l-Unjoni Ewropea u l-Istati Membri tagħha, min-naħa l-oħra (CETA), kif ukoll deċiżjonijiet tal-Kunsill li jawtorizzaw l-iffirmar jew il-konklużjoni ta' tali ftehimiet huma atti legali tal-Unjoni għall-finijiet tal-implimentazzjoni tat-Trattati, adottati fuq il-bażi ta' rakkomandazzjoni jew proposta mill-Kummissjoni. Dawn l-atti legali jistgħu għalhekk ikunu suġġett ta' inizjattiva taċ-ċittadini Ewropej.

               (5)

               Madankollu, is-CETA ġie ffirmat fit-30 ta' Ottubru 2016 wara l-adozzjoni tad-Deċiżjoni tal-Kunsill (UE) 2017/37 (2). Għaldaqstant, l-inizjattiva taċ-ċittadini proposta ma għadx għandha skop billi għandha l-għan ta' proposta mill-Kummissjoni għal deċiżjoni tal-Kunsill biex ma jiġix iffirmat is-CETA.

               (6)

               It-Trattat dwar l-Unjoni Ewropea (TUE) jirrinforza ċ-ċittadinanza tal-Unjoni u jsaħħaħ aktar il-funzjonament demokratiku tal-Unjoni billi jipprevedi, inter alia, li kull ċittadin ikollu d-dritt li jipparteċipa fil-ħajja demokratika tal-Unjoni permezz ta' inizjattiva taċ-ċittadini Ewropej.

               (7)

               Għal dan il-għan, il-proċeduri u l-kundizzjonijiet meħtieġa għall-inizjattiva taċ-ċittadini jenħtieġ li jkunu ċari, sempliċi, faċli biex jintużaw u proporzjonali man-natura tal-inizjattiva taċ-ċittadini sabiex titħeġġeġ il-parteċipazzjoni taċ-ċittadini u biex l-Unjoni ssir aktar aċċessibbli.

               (8)

               Għal dawn ir-raġunijiet, ikun adegwat li wieħed jikkunsidra li l-inizjattiva taċ-ċittadini proposta ma taqax manifestament barra mill-qafas tas-setgħat tal-Kummissjoni, li permezz tagħhom hija tista' tressaq proposta għal att legali tal-Unjoni għall-fini tal-implimentazzjoni tat-Trattati, skont l-Artikolu 4(2)(b) tar-Regolament.

               (9)

               L-inizjattiva taċ-ċittadini proposta bl-isem ta' “Stop TTIP” jenħtieġ li għaldaqstant tiġi rreġistrata. Madankollu, id-dikjarazzjonijiet ta' appoġġ għal din l-inizjattiva taċ-ċittadini proposta jenħtieġ li jinġabru biss sa fejn hija mmirata għal proposti jew rakkomandazzjonijiet mill-Kummissjoni għal atti legali għajr deċiżjoni tal-Kunsill biex ma jiġix iffirmat is-CETA.

         ADOTTAT DIN ID-DEĊIŻJONI:
   Artikolu 1
   1.   L-inizjattiva taċ-ċittadini proposta bl-isem ta' “Stop TTIP” hija rreġistrata.
   2.   Id-dikjarazzjonijiet ta' appoġġ għal din l-inizjattiva taċ-ċittadini proposta jistgħu jinġabru, abbażi ta' fehim li hija mmirata għal proposti jew rakkomandazzjonijiet mill-Kummissjoni għal atti legali għajr deċiżjoni tal-Kunsill li ma jiġix iffirmat il-Ftehim Ekonomiku u Kummerċjali Komprensiv bejn il-Kanada, minn naħa waħda, u l-Unjoni Ewropea u l-Istati Membri tagħha, min-naħa l-oħra (CETA).
   Artikolu 2
   Din id-Deċiżjoni għandha tidħol fis-seħħ fl-10 ta' Lulju 2017.
   Artikolu 3
   Din id-Deċiżjoni hija indirizzata lill-organizzaturi (il-membri tal-kumitat taċ-ċittadini) tal-inizjattiva taċ-ċittadini proposta “Stop TTIP”, irrappreżentati minn Michael EFLER u [Id-data personali tħassret wara konsultazzjoni mal-organizzaturi] li jaġixxu bħala persuni ta' kuntatt.

      Magħmul fi Brussell, l-4 ta' Lulju 2017.

            Għall-Kummissjoni

         Frans TIMMERMANS

            L-ewwel Viċi President

      (1)  ĠU L 65, 11.3.2011, p. 1.

      (2)  Id-Deċiżjoni tal-Kunsill (UE) 2017/37 tat-28 ta' Ottubru 2016, dwar l-iffirmar f'isem l-Unjoni Ewropea tal-Ftehim Ekonomiku u Kummerċjali Komprensiv (CETA) bejn il-Kanada, minn naħa waħda, u l-Unjoni Ewropea u l-Istati Membri tagħha, min-naħa l-oħra (ĠU L 11, 14.1.2017, p. 1).


title: Id-Deċiżjoni tal-parlament ewropew tal- 11 ta' Jannar 2005 li permezz tagħha ġie appuntat l-Ombudsman Ewropew

text:
               14.10.2005

               MT

               Il-Ġurnal Uffiċjali ta’ l-Unjoni Ewropea

               296

         ID-DEĊIŻJONI TAL-PARLAMENT EWROPEW
   tal-11 ta' Jannar 2005
   li permezz tagħha ġie appuntat l-Ombudsman Ewropew
   (2005/46/KE)
   IL-PARLAMENT EWROPEW,
   Wara li kkunsidra it-Trattat li jistabbilixxi l-Komunità Ewropea, u b'mod partikolari t-tieni paragrafu tal-Artikolu 21, , u l-Artikolu 195 tiegħu,
   Wara li kkunsidra t-Trattat li jistabbilixxi l-Komunità Ewropea dwar l-Enerġija Atomika, u b'mod partikolari l-Artikolu 107d tiegħu,
   Wara li kkunsidra d-deċiżjoni tiegħu tad-9 ta' Marzu 1994 dwar ir-regolamenti u l-kundizzjonijiet ġenerali li jirregolaw it-twettiq tad-dmirijiet tal-Ombudsman (1), kif emendata bid-deċiżjoni tiegħu tal-14 ta' Marzu 2002 (2),
   Wara li kkunsidra l-Artikolu 194 tar-Regoli ta' Proċedura,
   Wara li kkunsidra s-sejħa għall-applikazzjonijiet (3),
   Wara li kkunsidra l-votazzjoni tiegħu tal-11 ta' Jannar 2005,
   IDDEĊIEDA KIF ĠEJ:
   Mr. Nikiforos DIAMANDOUROS ġie appuntat Ombudsman Ewropew.

      Magħmula fi Strasburgu, fil-11 ta' Jannar 2005

            Għall-Parlament Ewropew

            Il-President

         Josep BORRELL FONTELLES

      (1)  ĠU L 113, ta' l-4.5.1994, p. 15.

      (2)  ĠU L 92, tad-9.4.2002, p. 13.

      (3)  ĠU L 213, tal-25.8.2004, p. 9.


title: Deċiżjoni tal-Kunsill 2012/371/PESK tal- 10 ta' Lulju 2012 li temenda d-Deċiżjoni 2010/656/PESK li ġġedded il-miżuri restrittivi kontra l-Côte d'Ivoire

text:
               11.7.2012

               MT

               Il-Ġurnal Uffiċjali tal-Unjoni Ewropea

               L 179/21

         DEĊIŻJONI TAL-KUNSILL 2012/371/PESK
   tal-10 ta' Lulju 2012
   li temenda d-Deċiżjoni 2010/656/PESK li ġġedded il-miżuri restrittivi kontra l-Côte d'Ivoire
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fid-29 ta' Ottubru 2010, il-Kunsill adotta d-Deċiżjoni 2010/656/PESK li ġġedded il-miżuri restrittivi kontra l-Côte d'Ivoire (1).

               (2)

               Fis-26 ta’ April 2012, il-Kunsill tas-Sigurtà tan-Nazzjonijiet Uniti adotta r-Riżoluzzjoni 2045 (2012) li ġeddet il-miżuri restrittivi imposti kontra l-Côte d’Ivoire sat-30 ta’ April 2013 u li emendat il-miżuri restrittivi fuq l-armi.

               (3)

               Id-Deċiżjoni 2010/656/PESK għandha għalhekk tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/656/PESK hija b'dan emendata kif ġej:

               (1)

               L-Artikolu 1(2) huwa mħassar.

               (2)

               L-Artikolu 2 huwa sostitwit b'dan li ġej:
               “Artikolu 2
               L-Artikolu 1 ma għandux japplika għal:

                           (a)

                           provvisti intiżi unikament għas-sostenn ta’ jew l-użu mill-Operazzjoni tan-Nazzjonijiet Uniti fil-Côte d'Ivoire (UNOCI) u l-forzi Franċiżi li jsostnuhom;

                           (b)

                           dan li ġej, kif notifikat bil-quddiem lill-Kumitat stabbilit bil-paragrafu 14 tal-UNSCR 1572 (2004) (minn hawn ’il quddiem “Kumitat tas-Sanzjonijiet”):

                                       (i)

                                       il-provvista ta’ tagħmir militari mhux letali maħsub unikament għal użu umanitarju jew protettiv, inkluż tali tagħmir intiż għall-operazzjonijiet ta’ maniġġar ta’ kriżijiet tal-Unjoni, in-NU, l-Unjoni Afrikana u l-Komunità Ekonomika tal-Istati tal-Afrika tal-Punent (ECOWAS);

                                       (ii)

                                       provvisti esportati temporanjament lejn il-Côte d’Ivoire lill-forzi ta’ Stat li jkun qed jieħu azzjoni, f’konformità mad-dritt internazzjonali, unikament u direttament biex jiffaċilita l-evakwazzjoni taċ-ċittadini tiegħu u ta’ dawk li lejhom għandu responsabbiltà konsulari fil-Côte d’Ivoire;

                                       (iii)

                                       provvisti ta' tagħmir militari mhux letali relatat mal-infurzar tal-liġi intiż biex il-forzi ta’ sigurtà Ivorjan jkunu jistgħu jużaw biss forza adatta u proporzjonata fiż-żamma tal-ordni pubbliku;

                           (c)

                           il-provvista ta’ ilbies protettiv, inklużi ġkieket għall-flak u elmi militari, esportati temporanjament lejn il-Côte d’Ivoire minn persunal tan-Nazzjonijiet Uniti, mill-persunal tal-Unjoni jew tal-Istati Membri tagħha, minn rappreżentanti tal-media u ħaddiema umanitarji u dawk impjegati fl-iżvilupp u l-persunal assoċjat għall-użu personali tagħhom biss;

                           (d)

                           provvisti ta' armi u tagħmir letali relatat ieħor lill-forzi ta’ sigurtà Ivorjani, intiżi unikament għas-sostenn ta', u l-użu fil-proċess Ivorjan ta’ Riforma tas-Settur tas-Sigurtà, kif approvat minn qabel mill-Kumitat;

                           (e)

                           provvisti ta' tagħmir militari mhux letali li jista' jintuża għar-ripressjoni interna u li huwa intiż unikament biex il-forzi ta’ sigurtà Ivorjani jkunu jistgħu jużaw biss forza adatta u proporzjonata fiż-żamma tal-ordni pubbliku;

                           (f)

                           provvisti ta' tagħmir li jista' jintuża għar-ripressjoni interna lill-forzi ta’ sigurtà Ivorjani, intiżi unikament għas-sostenn ta', jew l-użu fil-proċess Ivorjan ta’ Riforma tas-Settur tas-Sigurtà.”

         Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali ta' l-Unjoni Ewropea.

      Magħmul fi Brussell, l-10 ta’ Lulju 2012.

            Għall-Kunsill

            Il-President

         V. SHIARLY

      (1)  ĠU L 285, 30.10.2010, p. 28.


Avviż Legali Importanti

|

2014/111/UE: Deċiżjoni tal-Kunsill tal- 24 ta’ Frar 2014 li taħtar membru tal-Qorti tal-Awdituri

Official Journal L 061 , 01/03/2014 P. 0006 - 0006

		Deċiżjoni tal-Kunsilltal- 24 ta’ Frar 2014li taħtar membru tal-Qorti tal-Awdituri(2014/111/UE)IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 286(2) tiegħu,Wara li kkunsidra l-opinjoni tal-Parlament Ewropew [1],Billi:(1) Il-mandat tas-Sur Harald NOACK jiskadi fit- 28 ta' Frar 2014.(2) Għandha għalhekk issir ħatra ġdida,ADOTTA DIN ID-DEĊIŻJONI:Artikolu 1Is-Sur Klaus-Heiner LEHNE huwa b'dan maħtur membru tal-Qorti tal-Awdituri għall-perijodu mill- 1 ta’ Marzu 2014 sad- 29 ta' Frar 2020.Artikolu 2Din id-Deċiżjoni għandha tidħol fis-seħħ fid-data tal-adozzjoni tagħha.Magħmul fi Brussell, l- 24 ta’ Frar 2014.Għall-KunsillIl-PresidentK. Arvanitopoulos[1] Opinjoni tal- 4 ta' Frar 2014 (għadha mhijiex ippubblikata fil-Ġurnal Uffiċjali).--------------------------------------------------


title: 2008/382/KE: Deċiżjoni tal-Kunsill ta’ l- 14 ta' Mejju 2008 li taħtar żewġ membri Taljani u membru supplenti Taljan tal-Kumitat tar-Reġjuni

text:
               21.5.2008

               MT

               Il-Ġurnal Uffiċjali ta’ l-Unjoni Ewropea

               L 131/13

         DEĊIŻJONI TAL-KUNSILL
   ta’ l-14 ta' Mejju 2008
   li taħtar żewġ membri Taljani u membru supplenti Taljan tal-Kumitat tar-Reġjuni
   (2008/382/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fl-24 ta’ Jannar 2006 l-Kunsill adotta d-Deċiżjoni 2006/116/KE li taħtar il-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Żewġ postijiet ta’ membru tal-Kumitat tar-Reġjuni tbattlu b’riżultat tar-riżenji tas-Sur Bruno MARZIANO u tas-Sur Paolo FONTANELLI. Post ta’ membru supplenti tal-Kumitat tar-Reġjuni tbattal b’riżultat tar-riżenja tas-Sur CARRAZZA,

         IDDEĊIEDA KIF ĠEJ:
   Artikolu 1
   Dawn li ġejjin huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membri:

                           —

                           Is-Sur Graziano MILIA, President tal-Provinċja ta’ Cagliari (bidla fil-mandat)

                           —

                           Is-Sur Leonardo DOMENICI, Sindku tal-Komun ta’ Firenze,

                     u

               (b)

               bħala membru supplenti:

                           —

                           Is-Sur Giuseppe VARACALLI, Kunsillier Komunali għall-Komun ta’ Gerace.

         Artikolu 2
   Din id-Deċiżjoni għandha tieħu effett fid-data ta’ l-adozzjoni tagħha.

      Magħmula fi Brussell, 14 ta’ Mejju 2008.

            Għall-Kunsill

            Il-President

         A. BAJUK

      (1)  ĠU L 56, 25.2.2006, p. 75.


title: 2008/500/KE,Euratom: Deċiżjoni tal-Parlament Ewropew ta' l- 24 ta' April 2007 dwar l-għeluq tal-kontijiet għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005, Taqsima III – Kummissjoni

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/54

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar l-għeluq tal-kontijiet għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005, Taqsima III – Kummissjoni
   (2008/500/KE, Euratom)
   IL-PARLAMENT EWROPEW,
   wara li kkunsidra l-baġit ġenerali ta' l-Unjoni Ewropea għas-sena finanzjarja 2005 (1),
   wara li kkunsidra l-kontijiet annwali finali tal-Komunitajiet Ewropej għas-sena finanzjarja 2005 – Volum I (SEC(2006) 0916 – C6-0263/2006, SEC(2006) 0915 – C6-0262/2006) (2),
   wara li kkunsidra r-rapport annwali tal-Kummissjoni dwar l-awtorità ta' kwittanza dwar is-segwitu tad-deċiżjonijiet ta' kwittanza ta' l-2004 (COM(2006) 0642, COM(2006) 0641), u l-karta ta' ħidma ta' l-istaff tal-Kummissjoni – Anness tar-rapport mill-Kummissjoni lill-Parlament Ewropew dwar is-segwitu għad-deċiżjonijiet dwar kwittanza ta' l-2004 (SEC(2006) 1376, SEC(2006) 1377),
   wara li kkunsidra l-komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni bit-titolu “Il-Kisbiet tal-Politika 2005” (COM(2006) 0124),
   wara li kkunsidra l-komunikazzjoni mill-Kummissjoni bit-titolu “Sintesi tal-kisbiet amministrattivi tal-Kummissjoni fl-2005” (COM(2006) 0277),
   wara li kkunsidra r-rapport annwali tal-Kummissjoni għall-awtorità ta' kwittanza dwar il-verifiki interni mwettqa fis-sena 2005 (COM(2006) 0279),
   wara li kkunsidra r-rapport tal-Kummissjoni dwar ir-risposti ta' l-Istati Membri dwar ir-Rapport Annwali 2004 tal-Qorti ta' l-Awdituri (COM(2006) 0184),
   wara li kkunsidra il-Green Paper dwar l-Inizjattiva Ewropea tat-Trasparenza adottata mill-Kummissjoni fit-3 ta' Mejju 2006 (COM(2006) 0194),
   wara li kkunsidra l-Opinjoni Nru 2/2004 tal-Qorti ta' l-Awdituri dwar il-mudell ta' “verifika waħda” (u proposta għal qafas ta' kontroll intern Komunitarju) (3),
   wara li kkunsidra l-komunikazzjoni tal-Kummissjoni dwar il-pjan direzzjonali għal qafas ta' kontroll intern integrat (COM(2005) 0252),
   wara li kkunsidra l-pjan ta' azzjoni tal-Kummissjoni għal qafas ta' kontroll intern integrat (COM(2006) 0009),
   wara li kkunsidra l-ewwel rapport dwar it-tabella tal-progress ta' l-applikazzjoni tal-pjan ta' azzjoni tal-Kummissjoni għal qafas ta' kontroll intern integrat ippubblikat fid-19 ta' Lulju 2006 (SEC(2006) 1009),
   wara li kkunsidra r-rapport tal-Kumitat ta' l-Unjoni Ewropea tal-House of Lords bit-titolu “Immaniġġjar finanzjarju u l-Frodi fl-Unjoni Ewropea: Perċezzjonijiet, Fatti u Proposti”, li ġie ppubblikat fit-13 ta' Novembru 2006,
   wara li kkunsidra r-Rapport Annwali tal-Qorti ta' l-Awdituri dwar l-implimentazzjoni tal-baġit għas-sena finanzjarja 2005 (4), u r-rapporti speċjali tal-Qorti ta' l-Awdituri, flimkien mat-tweġibiet verifikati ta' l-istituzzjonijiet,
   wara li kkunsidra d-dikjarazzjoni ta' assigurazzjoni dwar l-affidabilità tal-kontijiet, kif ukoll il-legalità u r-regolarità tat-tranżazzjonijiet li fuqhom hija bbażata, ipprovduta mill-Qorti ta' l-Awdituri skond l-Artikolu 248 tat-Trattat KE (5),
   wara li kkunsidra r-rakkomandazzjoni tal-Kunsill tas-27 ta' Frar 2007 (5710/2007 – C6-0081/2007),
   wara li kkunsidra l-Artikoli 274, 275 u 276 tat-Trattat KE u l-Artikoli 179a u 180b tat-Trattat Euratom,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6), u b'mod partikolari l-Artikoli 145, 146 u 147 tiegħu,
   wara li kkunsidra l-Opinjoni Nru 4/2006 tal-Qorti ta' l-Awdituri dwar l-abbozz ta' regolament tal-Kunsill li jemenda r-Regolament (KE, Euratom) Nru 1605/2002 (7),
   wara li kkunsidra l-Artikolu 70 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-kumitati interessati l-oħra (A6-0095/2007),

               A.

               billi skond l-Artikolu 275 tat-Trattat KE il-Kummissjoni hi responsabbli mit-tfassil tal-kontijiet,

               1.

               Japprova l-għeluq tal-kontijiet għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005;

               2.

               Jagħti istruzzjonijiet lill-President tiegħu biex jgħaddi din id-deciżjoni tal-Parlament lill-Kunsill, lill-Kummissjoni, lill-Qorti tal-Ġustizzja, lill-Qorti ta' l-Awdituri u lill-Bank Ewropew ta' l-Investiment, u lill-istituzzjonijiet nazzjonali u reġjonali ta' verifika ta' l-Istati Membri, u biex jiżgura li tiġi ppubblikata fil-Ġurnal Uffiċjali ta' l-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU L 60, 8.3.2005.

      (2)  ĠU C 264, 31.10.2006, p. 1.

      (3)  ĠU C 107, 30.4.2004, p. 1.

      (4)  ĠU C 263, 31.10.2006, p. 1.

      (5)  ĠU C 263, 31.10.2006, p. 10.

      (6)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).

      (7)  ĠU C 273, 9.11.2006, p. 2.


title: Deċiżjoni tal-Kunsill 2012/98/PESK tas- 17 ta’ Frar 2012 li temenda d-Deċiżjoni 2010/232/PESK li ġġedded il-miżuri restrittivi kontra Burma/il-Mjanmar

text:
               18.2.2012

               MT

               Il-Ġurnal Uffiċjali tal-Unjoni Ewropea

               L 47/64

         DEĊIŻJONI TAL-KUNSILL 2012/98/PESK
   tas-17 ta’ Frar 2012
   li temenda d-Deċiżjoni 2010/232/PESK li ġġedded il-miżuri restrittivi kontra Burma/il-Mjanmar
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:

               (1)

               Fis-26 ta' April 2010, il-Kunsill adotta d-Deċiżjoni 2010/232/PESK li ġġedded il-miżuri restrittivi kontra Burma/il-Mjanmar (1).

               (2)

               Fit-23 ta' Jannar 2012, il-Kunsill laqa' b'sodisfazzjon il-programm eċċezzjonali ta' riforma politika mwettqa mill-Gvern u l-Parlament f'Burma/il-Mjanmar, flimkien mal-impenn tiegħu għal żvilupp ekonomiku u soċjali. Il-Kunsill innota l-impenn mill-Gvern sabiex dawn ir-riformi jitkomplew u jitlestew.

               (3)

               Il-Kunsill iddeċieda, bħala l-ewwel pass, li l-projbizzjoni fuq il-viżi li tikkonċerna l-President, il-Viċi Presidenti, membri tal-kabinett u l-iSpeakers taż-żewġ Kmamar tal-Parlament ta' Burma/il-Mjanmar għandha tkun sospiża.

               (4)

               Id-Deċiżjoni 2010/232/PESK għandha tiġi emendata kif meħtieġ,

         ADOTTA DIN ID-DEĊIŻJONI:
   Artikolu 1
   L-Artikolu 15 tad-Deċizjoni 2010/232/PESK jinbidel b'dan li ġej:

      “Artikolu 15
      1.   Din id-Deċiżjoni għandha tidħol fis-seħħ fid-data tal-adozzjoni tagħha.
      2.   Din id-Deċiżjoni għandha tapplika sat-30 ta’ April 2012.
      3.   Il-miżuri msemmijin fl-Artikolu 9(1) u fl-Artikolu 10(1) u (2), sa fejn japplikaw għall-persuni elenkati fl-Anness IV, għandhom ikunu sospiżi sat-30 ta' April 2012.
      4.   Il-miżuri msemmijin fl-Artikolu 9(1), sa fejn japplikaw għall-persuni elenkati fl-Anness V, għandhom ikunu sospiżi sat-30 ta' April 2012.”

   Artikolu 2
   L-Anness ma’ din id-Deċiżjoni għandu jiżdied bħala l-Anness V mad-Deċiżjoni 2010/232/PESK.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-17 ta’ Frar 2012.

            Għall-Kunsill

            Il-President

         M. SAREEN

      (1)  ĠU L 105, 27.04.2010, p. 22.

      ANNESS

            "ANNESS V

               Lista ta' persuni msemmija fl-Artikolu 15(4)

            EX-KUNSILL TAL-ISTAT GĦALL-PAĊI U L-IŻVILUPP (SPDC)

                        #

                        Isem (u psewdonimi possibbli)

                        Informazzjoni ta' identifikazzjoni (funzjoni/titolu, data u post tat-twelid, numru tal-passaport/karta tal-identità, konjuġi ta’, jew bin/bint ...)

                        Sess
                        (M/F)

                        1.

                        Thura Shwe Mann

                        Viċi President tal-Union Solidarity and Development Party (USDP). Ex-Kap tal-Persunal tal-SPDC, Koordinatur tal-Operazzjonijiet Speċjali, d.t.t. 11.07.1947. Membru tal-Parlament (Kamra Inferjuri), Speaker tal-Kamra Inferjuri.

                        M

                        2.

                        Khin Lay Thet

                        Mart Thura Shwe Mann

                        F

                        3.

                        Aung Thet Mann magħruf ukoll bħala Shwe Mann Ko Ko

                        Iben Thura Shwe Mann, Ayeya Shwe War (Wah) Company, 5, Pyay Rd, Hlaing Township, Yangon u Koproprjetarju ta' RedLink Communications Co Ltd, No. 20, Building B, Mya Yeik Nyo Royal Hotel, Pa-Le Rd, Bahan Township, Yangon, d.t.t. 19.06.1977

                        M

                        4.

                        Khin Hnin Thandar

                        Mart Aung Thet Mann

                        F

                        5.

                        Toe Naing Mann

                        Iben Thura Shwe Mann, d.t.t. 29.06.1978 Proprjetarju ta' Global Net and Red Link Communications Co. Ltd, No. 20, Building B, Mya Yeik Nyo Royal Hotel, Pa-Le Road, Bahan Township, Yangon, Fornituri ta' Servizzi tal-Internet

                        M

                        6.

                        Zay Zin Latt

                        Mart Toe Naing Mann, Bint Khin Shwe, d.t.t. 24.03.1981

                        F

            GVERN

                        #

                        Isem (u psewdonimi possibbli)

                        Informazzjoni ta' identifikazzjoni (inkluż il-Ministeru)

                        Sess
                        (M/F)

                        1.

                        Thein Sein

                        President u Kap Eżekuttiv tar-Repubblika tal-Unjoni tal-Mjanmar. Ex Prim Ministru. Ex membru tal-SPDC. Ex President tal-Union Solidarity and Development Party (USDP), d.t.t. 20.04.1945, Pathein

                        M

                        2.

                        Khin Khin Win

                        Mart Thein Sein

                        F

                        3.

                        Tin Aung Myint Oo

                        Viċi President tar-Repubblika tal-Unjoni tal-Mjanmar. Ex Segretarju 1 tal-SPDC. Ex Viċi President tal-Union Solidarity and Development Party (USDP), d.t.t. 29.05.1950

                        M

                        4.

                        Khin Saw Hnin

                        Mart Tin Aung Myint Oo

                        F

                        5.

                        Kaptan Naing Lin Oo

                        Iben Tin Aung Myint Oo

                        M

                        6.

                        Hnin Yee Mon

                        Mart il-Kaptan Naing Lin Oo

                        F

                        7.

                        Ġeneral Maġġur Hla Min

                        Ministru tad-Difiża. Ex Kap tal-Uffiċċju tal-Operazzjonijiet Speċjali 3. Ex Kmandant Reġjonali tan-Nofsinhar (Diviżjoni ta' Bago), d.t.t. 26.01.1958

                        M

                        8.

                        Log-Ġen Ko Ko

                        Ministru tal-Intern. Ex Kap tal-Uffiċċju tal-Operazzjonijiet Speċjali 3 (Pegu, Irrawaddy, Arakan), p.t.t. Mandalay, d.t.t. 10.3.1956

                        M

                        9.

                        Sao Nwan Khun Sum

                        Mart il-Log-Ġen Ko Ko

                        F

                        10.

                        Thein Htaik magħruf ukoll bħala Hteik magħruf ukoll bħala Htike

                        Ministru tal-Minjieri. Ex Spettur Ġenerali Militari, d.t.t. 8/2/1952, p.t.t. Yangon

                        M

                        11.

                        Thein Htay

                        Ministru tal-Affarijiet tal-Fruntiera u l-Iżvilupp Industrijali. Ex Viċi Ministru tad-Difiża, p.t.t. Taunggyi, d.t.t. 07.09.1955

                        M

                        12.

                        Myint Myint Khine

                        Mart Thein Htay

                        F

                        13.

                        Soe Maung

                        Uffiċċju tal-President. Ex Imħallef Avukat Ġenerali, d.t.t. 20.12.1952, p.t.t. Yezagyo

                        M

                        14.

                        Nang Phyu Phyu Aye

                        Mart Soe Maung

                        F

                        15.

                        Aye Myint

                        Ministru tax-Xjenza u t-Teknoloġija. Ex Viċi Ministru tad-Difiża

                        M

                        16.

                        Soe Thein

                        Ministru tal-Industrija 2, p.t.t. Yangon, d.t.t. 07.09.1949

                        M

                        17.

                        Khin Aye Kyin magħrufa wkoll bħala Aye Aye

                        Mart Soe Thein

                        F

                        18.

                        Yimon Aye

                        Bint Soe Thein, d.t.t. 12.07.1980

                        F

                        19.

                        Aye Chan

                        Iben Soe Thein, d.t.t. 23.09.1973

                        M

                        20.

                        Thida Aye

                        Bint Soe Thein, d.t.t. 23.03.1979

                        F

                        21.

                        Aung Min

                        Ministru tat-Trasport bil-Ferrovija, p.t.t. Yangon, d.t.t. 20.11.1949

                        M

                        22.

                        Wai Wai Thar magħrufa wkoll bħala Wai Wai Tha

                        Mart Aung Min

                        F

                        23.

                        Aye Min Aung

                        Bint Aung Min

                        F

                        24.

                        Htoo Char Aung

                        Iben Aung Min

                        M

                        25.

                        Khin Yi

                        Ministru tal-Immigrazzjoni u l-Popolazzjoni. Ex DĠ tal-Forza tal-Pulizija tal-Mjanmar, d.t.t. 29.12.1952, p.t.t. Myaung Mya

                        M

                        26.

                        Khin May Soe

                        Mart Khin Yi

                        F

                        27.

                        Myint Hlaing

                        Ministru tal-Agrikoltura u l-Irrigazzjoni. Ex Kap tal-Persunal (Difiża tal-Ajru); p.t.t. Magok, d.t.t. 13.08.1953

                        M

                        28.

                        Thura Myint Maung

                        Ministru tal-Affarijiet Reliġjużi, p.t.t. Yesagyo, d.t.t. 19.01.1941

                        M

                        29.

                        Aung Kyaw Soe

                        Iben Thura Myint Maung

                        M

                        30.

                        Su Su Sandi

                        Mart Aung Kyaw Soe

                        F

                        31.

                        Zin Myint Maung

                        Bint Thura Myint Maung

                        F

                        32.

                        Khin Maung Myint

                        Ministru tal-Kostruzzjoni. Ex Ministru tal-Enerġija Elettrika 2, p.t.t. Sagaing, d.t.t. 24.05.1951

                        M

                        33.

                        Win Win Nu

                        Mart Khin Maung Myint

                        F

                        34.

                        Tin Naing Thein

                        Ministru tal-Ippjanar Nazzjonali u l-Iżvilupp Ekonomiku u Ministru għall-Bhejjem u s-Sajd. Ex Ministru tal-Kummerċ, preċedentement Viċi Ministru tal-Foresti

                        M

                        35.

                        Aye Aye

                        Mart Tin Naing Thein

                        F

                        36.

                        Kyaw Swa Khaing

                        Ministru tal-Industrija 1. Ex Viċi Ministru tal-Industrija 2

                        M

                        37.

                        Khin Phyu Mar

                        Mart Kyaw Swa Khaing

                        F

                        38.

                        Than Htay

                        Ministru tal-Enerġija. Ex Viċi Ministru tal-Enerġija, p.t.t. Myanaung, d.t.t. 12.11.1954

                        M

                        39.

                        Soe Wut Yi

                        Mart Than Htay

                        F

                        40.

                        Zaw Min

                        Ministru għall-Enerġija Elettrika (1), d.t.t. 30.10.1951, p.t.t. Bago

                        M

                        41.

                        Khin Mi Mi

                        Mart Zaw Min

                        F

                        42.

                        Khin Maung Soe

                        Ministru tal-Enerġija Elettrika (2)

                        M

                        43.

                        Hla Tun

                        Ministru tal-Finanzi u d-Dħul. Ex Ministru tal-Finanzi u d-Dħul, d.t.t. 11.07.1951, p.t.t. Yangon

                        M

                        44.

                        Khin Than Win

                        Mart Hla Tun

                        F

                        45.

                        Thein Nyunt

                        Uffiċċju tal-President. Ex Ministru tal-Progress taż-Żoni ta' Fruntiera u Affarijiet dwar ir-Razez Nazzjonali u l-Iżvilupp, u Sindku ta' Nay Pyi Taw, p.t.t. Maubin, d.t.t. 08.10.1948

                        M

                        46.

                        Kyin Khaing magħrufa wkoll bħala Kyin Khine

                        Mart Thein Nyunt

                        F

                        47.

                        (Wunna Kyaw Htin) Win Myint

                        Ministru tal-Kummerċ. President tal-Union of Myanmar Federation of Chambers of Commerce and Industry (UMFCCI) u proprjetarju ta' Shwe Nagar Min Co u proprjetarju ta' Zeya Shwe Myay Football Club, p.t.t. Ye Oo, d.t.t. 21.04.1954

                        M

                        48.

                        Kyaw Hsan

                        Ministru tal-Informazzjoni u Ministru tal-Kultura. Ex Membru tal-Union Solidarity and Development Party (USDP), p.t.t. Monywa, d.t.t. 20.05.1948

                        M

                        49.

                        Kyi Kyi Win

                        Mart Kyaw Hsan. Kap tad-Dipartiment tal-Informazzjoni tal-Federazzjoni tal-Mjanmar għall-Affarijiet tan-Nisa

                        F

                        50.

                        Win Tun

                        Ministru tal-Forestrija

                        M

                        51.

                        Aung Kyi

                        Ministru tax-Xogħol u Ministru tal-Għajnuna Soċjali, Assistenza u Sistemazzjoni mill-Ġdid. Ex Ministru tal-Impjiegi/tax-Xogħol (maħtur Ministru tar-Relazzjonijiet fit-08.10.2007, responsabbli għar-relazzjonijiet ma' Aung San Suu Kyi), p.t.t. Yangon, d.t.t. 01.11.1946

                        M

                        52.

                        Thet Thet Swe

                        Mart Aung Kyi

                        F

                        53.

                        Ohn Myint

                        Ministru tal-Kooperattivi. Ex Kap tal-Uffiċċju tal-Operazzjonijiet Speċjali 6

                        M

                        54.

                        Nu Nu Swe

                        Mart Ohn Myint

                        F

                        55.

                        Thein Tun magħruf ukoll bħala Thein Htun

                        Ministru tal-Komunikazzjoni, il-Posta u t-Telegrafu

                        M

                        56.

                        Nyan Htun Aung

                        Ministru tat-Trasport

                        M

            VIĊI MINISTRI

                        #

                        Isem (u psewdonimi possibbli)

                        Informazzjoni ta' identifikazzjoni (inkluż il-Ministeru)

                        Sess
                        (M/F)

                        1.

                        Ġeneral Maġġur Kyaw Nyunt

                        Viċi Ministru tad-Difiża

                        M

                        2.

                        Kurunell Aung Thaw

                        Viċi Ministru tad-Difiża

                        M

                        3.

                        Ġeneral Maġġur Zaw Win

                        Viċi Ministru tal-Affarijiet tal-Fruntiera. Ex Kmandant tal-Bażi 3 tal-Battaljun Lon Hein fi Shwemyayar

                        M

                        4.

                        Maung Myint

                        Viċi Ministru tal-Intern, d.t.t. 21.05.1958, p.t.t. Mandalay

                        M

                        5.

                        Dr Khin Mya Win

                        d.t.t. 21.01.1956, mart Maung Myint

                        F

                        6.

                        Win Than

                        Viċi Ministru tal-Finanzi u d-Dħul

                        M

                        7.

                        Tint Lwin

                        Viċi Ministru tal-Komunikazzjoni, il-Posta u t-Telegrafu

                        M

                        8.

                        Phone Swe

                        Viċi Ministru tal-Għajnuna Soċjali, l-Assistenza u s-Sistemazzjoni mill-Ġdid. Ex Viċi Ministru tal-Intern

                        M

                        9.

                        San San Wai

                        Mart il-Brig-Ġen Phone Swe

                        F

                        10.

                        Than Tun

                        Viċi Ministru tal-Kooperattivi

                        M

                        11.

                        Myint Thein

                        Viċi Ministru tax-Xogħol. Ex Imħallef tal-Qorti Suprema

                        M

                        12.

                        Win Shein

                        Viċi Ministru tat-Trasport. Ex Kmandant, Kwartieri Ġenerali tat-Taħriġ Navali

                        M

                        13.

                        Htay Aung

                        Viċi Ministru tal-Lukandi u t-Turiżmu

                        M

                        14.

                        Thein Aung

                        Viċi Ministru tal-Industrija 1

                        M

                        15.

                        Thura U Thaung Lwin

                        Viċi Ministru tat-Trasport bil-Ferrovija

                        M

                        16.

                        Thant Shin

                        Viċi Ministru tat-Trasport bil-Ferrovija

                        M

                        17.

                        Aye Kyu

                        Viċi Ministru tal-Edukazzjoni

                        M

                        18.

                        Kyaw Kyaw Win

                        Viċi Ministru tal-Immigrazzjoni u l-Popolazzjoni

                        M

                        19.

                        Aye Myint Kyu

                        Viċi Ministru tal-Isport

                        M

                        20.

                        Han Sein

                        Viċi Ministru tal-Iżvilupp Industrijali tal-Mjanmar

                        M

                        21.

                        Chan Maung

                        Viċi Ministru tal-Iżvilupp Industrijali tal-Mjanmar

                        M

                        22.

                        Khin Maung Aye

                        Viċi Ministru għall-Bhejjem u s-Sajd

                        M

                        23.

                        Kyaw Zan Myint

                        Viċi Ministru tal-Intern

                        M

            PERSUNI LI JIBBENEFIKAW MILL-POLITIKA EKONOMIKA TAL-GVERN U PERSUNI OĦRAJN ASSOĊJATI MAR-REĠIM

                        #

                        Isem (u psewdonimi possibbli)

                        Informazzjoni ta' identifikazzjoni (inkluża l-kumpannija)

                        Sess
                        (M/F)

                        1.

                        Khin Aung Myint

                        Ex Ministru tal-Kultura. Membru tal-Parlament (Kamra Superjuri), Speaker tal-Kamra Superjuri. Ex membru tal-Union Solidarity and Development Party (USDP)

                        M

                        2.

                        Khin Phyone

                        Mart Khin Aung Myint

                        F"


title: Deċiżjoni (UE) 2015/1637 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/169

      DEĊIŻJONI (UE) 2015/1637 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2013
      IL-PARLAMENT EWROPEW,

                  —

                  wara li kkunsidra l-kontijiet annwali finali taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2013,

                  —

                  wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru tat-Traduzzjoni għall-Korpi tal-Unjoni Ewropea għas-sena finanzjarja 2013, flimkien mat-tweġibiet taċ-Ċentru (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata liċ-Ċentru għall-implimentazzjoni tal-baġit għas-sena finanzjarja 2013 (05304/2015 — C8–0054/2015),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (3),

                  —

                  wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (4), u b'mod partikolari l-Artikolu 208 tiegħu,

                  —

                  wara li kkunsidra r-Regolament tal-Kunsill (KE) Nru 2965/94 tat-28 ta' Novembru 1994 li jistabbilixxi ċentru tat-Traduzzjoni għall-entitajiet tal-Unjoni Ewropea (5), u b'mod partikolari l-Artikolu 14 tiegħu,

                  —

                  wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (6),

                  —

                  wara li kkunsidra r-Regolament ta' Delega tal-Kummissjoni (UE) Nru 1271/2013 tat-30 ta' Settembru 2013 dwar Regolament Finanzjarju ta' qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (7), u b'mod partikolari l-Artikolu 108 tiegħu,

                  —

                  wara li kkunsidra l-Artikolu 94 u l-Anness V tar-Regoli ta' Procedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit (A8-0084/2015),

         1.

            Jagħti l-kwittanza lid-Direttur taċ-Ċentru tat-Traduzzjoni għall-Korpi tal-Unjoni Ewropea għall-implimentazzjoni tal-baġit taċ-Ċentru għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru tat-Traduzzjoni għall-Korpi tal-Unjoni Ewropea, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 442, 10.12.2014, p. 35.

         (2)  Ara n-nota f'qiegħ il-paġna 1.

         (3)  ĠU L 248, 16.9.2002, p. 1.

         (4)  ĠU L 298, 26.10.2012, p. 1.

         (5)  ĠU L 314, 7.12.1994, p. 1.

         (6)  ĠU L 357, 31.12.2002, p. 72.

         (7)  ĠU L 328, 7.12.2013, p. 42.